title: Konstantin Ivanov

text: Konstantin Vasiljevitš Ivanov (, 27. toukokuuta 1890 nykyisen Baškortostanin Belebein piirin Slakbašin kylä – 26. maaliskuuta 1915 Slakbaš) oli tšuvassilainen runoilija. Häntä pidetään tšuvassinkielisen kirjallisuuden alullepanijana.


title: Konstantin Ivanov

text: Konstantin Ivanov syntyi talonpoikaisperheeseen. Hän työskenteli opettajana ja osallistui tšuvassinkielisten aapisten ja oppikirjojen laatimiseen. Ivanov alkoi kirjoittaa runoja ja kääntää tšuvassiksi venäläisten kirjaillisuutta vuosien 1905–1907 vallankumoustapahtumien aikana. Hänen merkittävin teoksensa on tšuvassilaisen naisen alistettua asemaa kuvaava runoelma "Narspi" (1908), jonka pohjalta on sävelletty samanniminen baletti.


title: Metsäkylän kaverit

text: Metsäkylän kaverit on televisio-ohjelma, jossa kerrotaan eläinystävyksien elämästä. Ohjelma tulee kanavalta SuBJuniori, ja se on suunnattu pienille lapsille.


title: Sex, Drugs & Satan

text: Sex, Drugs & Satan on puolalaisen black metal -yhtye Witchmasterin toinen kokoelma-albumi, joka on julkaistu vuonna 2003. Albumi on kaupallinen uudelleenjulkaisu yhtyeen varhaisesta demosta "No Peace At All", ja se on rajoitettu 333 painokseen.


title: MS Alcantara (1927)

text: MS Alcantara oli Royal Mail Linen risteilyalus, joka valmistui 1927 Harland and Wolffin telakalta Belfastissa Pohjois-Irlannissa. Alus seurasi yhtiön palveluksessa saman nimistä alusta "SS Alcantaraa", joka tuhoutui ensimmäisessä maailmansodassa.


title: MS Alcantara (1927)

text: Royal Mail Steam Packet Meat Transport Limited tilasi aluksen Harland and Wolffilta Belfastista. Sen köli laskettiin telakkanumerolla 586 ja alus laskettiin vesille 23. syyskuuta 1926. Alus aloitti neitsytmatkansa 4. maaliskuuta 1927 Southamptonista La Plataan.


title: MS Alcantara (1927)

text: "MS Alcantara" matkasi Southamptonin Etelä-Amerikan itärannikon välisellä reitillä. Alus peruskorjattiin 1934, jolloin siihen asennettiin tehokkaammat moottorit. Aluksen nopeus kasvoi tuolloin 18 solmuun.


title: MS Alcantara (1927)

text: Kuninkaallinen laivasto lunasti aluksen muutettavaksi apuristeilijäksi () 1939 toisen maailmansodan uhatessa. Muutostöiden aikana aluksen savuhormit päätettiin yhdistää ja se aseistettiin kuusituumaisin tykein. Alus siirrettiin Maltalle lisätöitä varten. Matkan aikana alus kuitenkin kolaroi Cunard Linen "RMS Franconian" kanssa, ja aluksen määräsatamaksi vaihdettiin Aleksandria. Aleksandriassa korjattiin aluksen runkoon tulleet vauriot.


title: MS Alcantara (1927)

text: "HMS Alcantara" kohtasi 28. heinäkuuta 1940 Etelä-Atlantilla Saksan laivaston kaapparin "Thorin", joka osui alukseen kahdesti ja kärsi itse kolmesta osumasta. "Alcantaran" konehuone täyttyi vedellä. Tämän seurauksena aluksen nopeus pieneni, mikä mahdollisti "Thorin" irtautumisen taistelusta.


title: MS Alcantara (1927)

text: Alus muutettiin 1943 joukkojenkuljetusalukseksi. Se palautettiin lokakuussa 1948 omistajilleen, minkä jälkeen alus palasi Southamptonin ja Etelä-Amerikan väliselle reitille. Alus myytiin huhtikuussa 1958 japanilaisille, jotka nimesivät sen "Kaishomaruksi". Alus kuitenkin romutettiin vielä samana vuonna.


title: No Peace At All – Thrash Ör Die!

text: No Peace At All – Thrash Ör Die! on puolalaisen black metal -yhtye Witchmasterin kokoelma-albumi, joka on julkaistu vuonna 2009. Levy sisältää yhtyeen kaksi varhaista demoa.


title: Walter von Gerich

text: Walter Harald von Gerich (30. elokuuta 1881 Helsinki – 1. syyskuuta 1939 Helsinki) oli suomalainen upseeri ja virkamies, joka toimi ensimmäisen maailmansodan aikana Saksan palveluksessa vakoojana.


title: Walter von Gerich

text: Walter von Gerichin vanhemmat olivat Helsingin venäläisen sotasairaalan päällikkö lääkintäkenraalimajuri, todellinen valtioneuvos Karl Edvard Teodor von Gerich ja Julia Olympia von Koeppen. Kenraaliluutnatti Paul von Gerich oli hänen vanhempi veljensä. Walter von Gerich meni 1917 Berliinissä naimisiin Elsa Matilda Jungstedtin kanssa.


title: Walter von Gerich

text: Walter von Gerich palveli aliluutnanttina Suomen kaartissa vuodesta 1905 vuoteen 1906 saakka, jolloin joukko-osasto lakkautettiin. Tämän jälkeen hän toimi 1907–1916 Viipurin lääninvankilan johtajana.


title: Walter von Gerich

text: Von Gerich siirtyi 1916 Saksaan. Hän oleskeli 1917 Norjassa, jossa hän esiintyi saksalaisena paronina ja diplomaattikuriirina nimeltä "Walter von Rautenfels". Hänet pidätettiin 16. kesäkuuta 1917 Kristianiassa syytettynä vakoilusta ja sabotaasitekojen suunnitelusta Saksan hyväksi. Von Gerichin hallusta löytyi useita matkalaukullisia täynnä räjähdysaineita, palopommeja ja niihin tarvittavia sytyttimiä ym. materiaalia sekä pernaruttobakteereita sisältäneitä sokeripaloja. Von Gerich oli toimittanut näitä tarvikkeita säännöllisesti Saksasta diplomaattipostin mukana Norjaan ja Ruotsiin. Sieltä niitä oli viety Suomeen, ja myös norjalaisissa satamissa käyneisiin amerikkalaisiin laivoihin oli asetettuja pommeja.


title: Walter von Gerich

text: Von Gerich karkotettiin diplomaattiasemansa vuoksi Saksaan 27. kesäkuuta 1917, mutta useita hänen avustajiaan tuomittiin Norjassa vankeusrangaistuksiin. William Person sai kuuden vuoden vankeustuomion, Wäino Pesonen kaksi vuotta, Hjalmar Wirtanen 1 1/2 vuotta sekä Johannes Sandvik ja Allan Sandstrøm molemmat 4 1/2 vankeutta.


title: Walter von Gerich

text: Palattuaan Suomeen 1918 von Gerich osallistui Suomen sisällissotaan valkoisten joukoissa majurin arvoisena ja oli mukana Satakunnan rintaman taisteluissa. Sodan jälkeen von Gerich erosi Suomen armeijan palveluksesta 1918 ja toimi sen jälkeen liikemiehenä.


title: Walter von Gerich

text: Walter von Gerich kuoli tapaturmaisesti onnettomuudessa toisen maailmansodan alkamispäivänä 1. syyskuuta 1939 Helsingissä.


title: SS Alcantara (1913)

text: SS Alcantara oli Royal Mail Steam Packet Companyn risteilyalus, joka valmistui muutamaa viikkoa ennen ensimmäisen maailmansodan puhkeamista Harland and Wolffin telakalta Belfastissa Pohjois-Irlannissa. Saksan laivaston kaappari "Greif" upotti aluksen 29. helmikuuta 1916 Pohjanmerellä.


title: SS Alcantara (1913)

text: "SS Alcantara" laskettiin vesille 30. lokakuuta 1913, ja se aloitti neitsytmatkansa 19. kesäkuuta 1914 Southamptonista La Plataan Etelä-Amerikkaan kulkevalla laivareitillä.


title: SS Alcantara (1913)

text: Alus muutettiin 1914 apuristeilijäksi (). Se aseistettiin kahdeksalla kuuden tuuman tykillä, kahdella kuusinaulaisella ilmatorjuntatykillä ja syvyyspommeilla. Se liitettiin huhtikuussa 1915 10. Risteilijälaivueeseen nimettynä "HMS Alcantaraksi" aloittaen palveluksensa Northern Patrolissa. Alus määrättiin toisella partiomatkallaan Jan Mayenille etsimään tuloksetta saksalaisten radioasemaa.


title: SS Alcantara (1913)

text: Saksan laivaston kaappari "Greif" oli pysäyttänyt 29. helmikuuta Norjan rannikolla Tønsbergin edustalla norjalaisen rahtialus "Renan", kun "HMS Alcantara" yllätti alukset. Alus lähestyi 2 000 jaardin päähän ja laski kutterin tutkiakseen tilannetta, kun saksalaisalus nosti sotalippunsa, lisäsi nopeutta ja avasi tulen.


title: SS Alcantara (1913)

text: Alukset tulittivat toisiaan alle 3 000 jaardin etäisyydeltä. "Greifin" laukaisema torpedo osui "HMS Alcantaran" keskilaivaan, ja "Alcantran" laukaisema kranaatti osui "Greifin" takatykin ammuksiin, jolloin kumpikin alus menetti nopeutta. "Greifin" miehistö jätti aluksensa 40 minuuttia tulenavauksesta, mutta "HMS Alcantara" upposi kuitenkin ensin. Kuninkaallisen laivaston kevyt risteilijä "HMS Comus" saattajanaan hävittäjä "HMS Munster" saapuivat paikalle ja upottivat "Greifin". Saapuneet alukset pelastivat taistelleiden alusten miehistöt merestä.


title: Luettelo Billboard Hot 100 -listan ykkösistä vuonna 2011

text: Tämä on luettelo Billboard Hot 100 -listan kärkipaikkaa hallussaan vuonna 2011 pitäneistä artisteista ja singleistä.


title: Stuart Burrows

text: Stuart Burrows OBE (s. 1933 Cilfynydd) on walesilainen tenori, joka on tullut tunnetuksi varsinkin Mozartin tulkitsijana. Muita rooleja hänellä on ollut esimerkiksi Donizettin ja ranskalaisten säveltäjien, kuten Berlioz'n ja Massenet'n teoksissa. Ennen oopperauraansa Burrows oli kyvykkäänä rugbypelaajana saanut tarjouksen ammattilaissopimuksesta, jota ei kuitenkaan lopulta päättänyt hyväksyä.


title: Stuart Burrows

text: Burrows pääsi sitten tenorina esiintymään muun muassa Walesin kansallisoopperaan. Hänen lopullinen läpimurtonsa koitti, kun Stravinsky näki hänet vuonna 1965 ja kiinnitti laulajaksi "Oedipus Rexin" esityksessä Ateenassa. Kaksi vuotta myöhemmin alkoi Burrowsin 25-vuotinen yhteys Covent Gardeniin. Burrows esiintyi monissa muissakin merkittävissä oopperataloissa, kuten La Scalassa ja Metropolitan-oopperassa.


title: Stuart Burrows

text: Burrows on oopperan lisäksi tulkinnut muun muassa oratoriota. Viktoriaanisen ajan lauluja hän on useasti levyttänyt pianisti John Constablen kanssa ja esittänyt muun muassa Wienissä ja New Yorkissa. 1970–1980-luvuilla Burrowsilla oli BBC Twolla oma sarjansa, "Stuart Burrows Sings", jossa hän esitti oopperaa, oratoriota, viktoriaanisen ajan lauluja ja kansanlauluja. Hän on paitsi laulanut, myös opettanut ja istunut laulukilpailujen tuomaristoissa.


title: Stuart Burrows

text: Vuonna 2007 Burrowsista tehtiin Brittiläisen imperiumin ritarikunnan upseeri.


title: Psyko II

text: Psyko II ("Psycho II") on Richard Franklinin ohjaama yhdysvaltalainen jännitys- ja kauhuelokuva vuodelta 1983. Elokuva on jatko-osa Alfred Hitchcockin ohjaamalle klassikkoelokuvalle "Psyko", ja sen pääosassa Norman Batesina esiintyy sarjan muiden osien tavoin Anthony Perkins. Nimestään huolimatta "Psyko II" ei perustu Robert Blochin kirjoittamaan samannimiseen romaaniin.


title: Psyko II

text:
Elokuvan tapahtumat tapahtuvat 22 vuotta ensimmäisen "Psyko"-elokuvan jälkeen. Murhaaja Norman Bates (Perkins) on vapautunut mielisairaalasta ja palaa kotiinsa, pahamaineiseen Batesin motelliin. Pian hänen palattuaan menneisyys alkaa kuitenkin vaivata hänen mieltään, ja hän saa vuosikymmeniä aiemmin kuolleelta äidiltään kirjeitä ja näkee hänet talon ikkunassa. Motellin ympäristössä alkaa tapahtua myös murhia, joiden tekijänä vaikuttaisi olevan vanha nainen.
Kymmenestä suomalaisesta ensi-iltakriitikosta kolme antoi "Psyko II:lle" yhden tähden, muut eivät sitäkään, keskiarvona 0,38 tähteä neljästä.
"Video-oppaassa" vuodelta 1994 Kari Salminen pitää käsikirjoitusta jopa alkuperäistä parempana mutta elokuvan toteutusta ei. Häneltä "Psyko II" saa kolme tähteä viidestä, mikä vastaa sanallista arviota ”hyvä”.


title: Terhi (kasvi)

text: Terhi ("Asperugo procumbens") on lemmikkikasveihin kuuluva pienikukkainen ja karkeakarvainen euraasialainen kasvilaji.


title: Terhi (kasvi)

text: Yksivuotinen terhi kasvaa 20–70 senttimetriä korkeaksi. Varsi on rento, särmikäs ja karhean väkäkarvainen. Karvaiset lehdet ovat osaksi lähes vastakkain, suikeita ja tylpähköjä. Alimman lehdet ovat ruodillisia, ylimmät ruodittomia. Tumman punasiniset kukat ovat lehtihankaisia. Kukan verhiö on vastakohtainen, kukinnan jälkeen suureneva ja lopulta litteä, kahdesta suippoliuskaisesta osasta muodostunut. Teriö on 2–3 mm leveä, nielukyhmyt ovat valkoisia. Terhi kukkii Suomessa kesä-elokuussa. Kasvin tiheänystermäiset hedelmät takertuvat helposti esimerkiksi ihmisten vaatteisiin.


title: Terhi (kasvi)

text: Pohjois-Suomessa laji on tunnettu myös nimellä tervaheinä.


title: Terhi (kasvi)

text:
Terhi lienee alun perin kotoisin Länsi-Aasian ja Kaakkois-Euroopan vuoristoista. Nykyään lajia tavataan lähes koko Euroopassa Irlantia ja Pohjois-Venäjää lukuun ottamatta. Terhiä kasvaa myös Kaukasuksen alueella sekä paikoin Lähi-idässä, Keski-Aasiassa ja Pohjois-Afrikassa. Laji on levinnyt myös Pohjois-Amerikkaan ihmisen mukana.
Suomessa terhiä voi tavata koko maasta, mutta esiintyminen on keskittynyt toisaalta Ahvenanmaalle ja Etelä-Suomen rannikkoalueille, toisaalta Lappiin. Laji on muinaistulokas Ahvenanmaalla ja rannikkoseuduilla, ja uustulokas Pohjois-Suomessa, jonne se on levinnyt Vienan Karjalasta. Muualla laji on satunnainen. Missään päin Suomea laji ei kuitenkaan nykyään ole yleinen.


title: Terhi (kasvi)

text: Terhi on vanha kulttuurin seuralaislaji, jota tavataan Suomessa puutarhoissa, perunapelloilla, komposteilla, navetanseinustoilla ja joutomailla. Pohjois-Suomessa laji on toisinaan peltojen rikkaruoho. Terhi on Suomessa harvinaistunut ennen kaikkea maatalojen pihapiirin siistiytymisen myötä.


title: Terhi (kasvi)

text: Terhin juurta on Englannissa käytetty värjäämiseen värikrapin ("Rubia tinctorium") sijaan.


title: Ernie Russell

text: Ernest Russell (21. lokakuuta 1883 Montreal, Quebec - 23. helmikuuta 1963) oli kanadalainen ammattilaisjääkiekkoilija, joka pelasi Montreal HC:ssa ja Montreal Wanderersissa.


title: Ernie Russell

text: Ernie Russell oli Wanderersin Stanley Cupin 1906, 1907, 1908 ja 1910 voittaneen joukkueen hyökkääjätähti. Hänet muistetaan viidestä peräkkäisestä hattutempusta. Russell otettiin Hockey Hall of Fameen 1965.


title: Myllysaaren museo

text: Myllysaaren museo on Valkeakosken Myllysaaressa sijaitseva museokokonaisuus. Museota ylläpitää Visavuoren Museosäätiö.


title: Myllysaaren museo

text: Myllysaaren museoon kuuluu itse museorakennus, kolmikerroksinen talo Myllysaaressa, sekä Kauppilanmäen museoalue. Päärakennuksen kolmannessa kerroksessa sijaitsee Suomen Jalkapallomuseo.


title: Myllysaaren museo

text: Museon näyttelyt ovat vaihtuvia. Myllysaaren museon erikoisuus on aito gondoli. Sen hankki Yhtyneet Paperitehtaat Oy:n johtaja, vuorineuvos Juuso Walden vuonna 1963. Hän halusi tarjota tuolloin järjestetyn teollisuus- ja maatalousnäyttelyn kutsuvieraille unohtumattoman elämyksen Valkeakosken rannoilla. Gondolia käytettiin näyttelyn jälkeen keikkaluontoisesti arvovieraiden kuljettamiseen, mutta 1970-luvulle tultaessa sen käyttö hiipui. Myllysaaren museoon gondoli saatiin 1997.


title: Keroppi

text: Keroppi on japanilaisen Sanrion vuonna 1987 kehittämä eläinhahmo. Keroppi on esiintynyt kahdessa videopelissä.


title: Keroppi

text: Keroppi on vihreä sammakko, joka keksii usein kaikkea omassa autotallissaan. Keroppi kuuluu Hello Kittyn ystäväpiiriin ja hänen keksinnöistään saattaa olla enemmän harmia, kuin haittaa, mutta joskus niistä saattaa olla kunnolla hyötyä.


title: Galapagosinmerimetso

text: Galapagosinmerimetso ("Phalacrocorax harrisi") on Etelä-Amerikan Galápagossaarilla elävä lentokyvytön merimetsolaji. Se luokitellaan joskus omaan "Nannopterum"-sukuunsa.


title: Galapagosinmerimetso

text: Galapagosinmerimetso on kokoonsa nähden raskasrakenteinen. Pituus on 84–100 senttiä, ja paino 2,5–4,0 kiloa. Se onkin kaikkein painavin merimetsolaji. Koiraat ovat paljon naaraita kookkaampia, mutta sukupuolet ovat muutoin samannäköiset. Muiden lentokyvyttömien lintujen tavoin galapagosinmerimetson rintalastasta puuttuu lentokykyisille lajeille ominainen harjanne. Siiven pituus on alle 18 senttiä, kun se muilla heimon lajeilla on 30–32 senttiä. Höyhenys on hyvin tuuhea ja näyttää yhtenäiseltä takilta. Höyhenpuku ei ole vettä hylkivä, mutta tarpeeksi tiivis suojaamaan merimetsoa vedessä. Kun lintu nousee vedestä, sen höyhenys näyttää märältä, mutta alla oleva iho on silti jokseenkin kuiva. Jalkojen neljän varpaan välillä on muiden merimetsojen tavoin räpyläpoimu. Nokka on pitkä ja koukkukärkinen. Silmät ovat turkoosin väriset. Vatsapuolen väritys on ruskea, selkäpuoli on mustahko. Nuoret linnut ovat hyvin samannäköisiä kuin aikuiset, mutta niiden höyhenys on kiiltävän musta. Niiden silmät ovat myös tummat.


title: Galapagosinmerimetso

text: Galapagosinmerimetso poikkeaa niin paljon sukulaisistaan, että se luetaan joskus omaan sukuunsa. Lajin nuoruuspuvussa on kuitenkin enemmän yhtäläisyyksiä eteläisen kuin pohjoisen pallonpuoliskon merimetsolajeihin. Sen uskotaankin polveutuvan eteläisen pallonpuoliskon merimetsoista, jotka saapuivat aikoinaan Galápagossaarille Perun tai Chilen rannikolta. Pedottomassa ympäristössä, jossa ilmasto pysyy suotuisana ympäri vuoden ja ravinnonhakumatkat ovat lyhyitä, ei paljon energiaa vievästä lentokyvystä ole hyötyä.


title: Galapagosinmerimetso

text: Galapagosinmerimetso on endeeminen Ecuadorin Galápagossaarilla. Se elää vain Isabelan ja Fernandinan rannikkovesissä saariston länsiosissa. Fernandinalla lajin levinneisyys kattaa saaren rannikot lähes kokonaan, mutta Isabelalla levinneisyys rajoittuu saaren pohjois- ja länsiosiin. Suurimmat yhdyskunnat ovat näitä saaria erottavan salmen alueella, jossa meri matala ja pohja kivinen ja kalaisa. Parhaat paikat nähdä lajia ovat Elisabeth Bayssa ja Urvina Bayssa Isabelalla sekä Fernandinan Punta Espinosassa.


title: Galapagosinmerimetso

text: Maalla galapagosinmerimetso elää kivisillä rannikkoalueilla, mutta ruokailualueet ovat matalissa rannikkovesissä, joihin lukeutuvat myös salmet ja merenlahdet. Laji vaeltaa harvoin yli kilometrin päähän pesintäalueelta.


title: Galapagosinmerimetso

text: Galapagosinmerimetso viettää runsaasti aikaa sukelluksissa. Laji ei muista merimetsoista poiketen käytä sukelluksissa apuna siipiään, vaan etenee yksinomaan räpylöidensä avulla. Se puikkelehtii pohjakivien välissä ravinnonhaussa, ja matkaakin mieluummin sukelluksissa kuin veden pinnalla. Jokaisen sukelluksen jälkeen galapagosinmerimetso nousee pinnalle kuivattamaan siipensä auringossa. Aikuisen linnun ääntely koostuu vain matalasta murinasta.


title: Galapagosinmerimetso

text: Ravinto koostuu tursaista, ankeriaista ja pohjassa liikkuvista kaloista. Muiden merimetsojen tavoin se nappaa saaliinsa uimalla ne kiinni.


title: Galapagosinmerimetso

text: Galapagosinmerimetso voi lisääntyä mihin aikaan vuodesta tahansa. Yleensä se pesii kuitenkin vuoden kylmimpinä kuukausina heinä–lokakuussa. Tällöin ravintoa on runsaiten ja poikasten riski kärsiä kuumuudesta on pienin. Lajin yhdyskunnat käsittävät tähän aikaan vuodesta noin 12 paria. Muninta on erityisen niukkaa tammi-helmikuussa. Merimetsoparin kosiorituaali alkaa meressä. Ensin ne alkavat kierrellä toisiaan ympäri, nostavat ruumistaan vedestä ja aloittavat eräänlaisen "käärmemäisen kaulailun". Tämän jälkeen pari siirtyy pesälleen jossa koiras antaa naaraalle lahjaksi pesänrakennustarvikkeen kuten merilevän, pullonkorkin tai köydenpätkän. Suurin osa kumpumaisessa pesässä olevasta aineksesta (lähinnä merilevästä) onkin juuri koiraan lahjaksi tuomia esineitä. Myös parittelu tapahtuu maalla.


title: Galapagosinmerimetso

text: Naaras munii pesään 2–3 valkeaa munaa, joita molemmat emolinnut hautovat noin 35 vuorokautta. Poikasten kuoriuduttua vanhemmat jakavat keskenään poikasten haudonnan ja ruokkimisen. Jos ruokaa on kuitenkin runsaasti, naaras voi jättää koiraan huolehtimaan yksin poikasista ja tehdä toisen poikueen toisen koiraan kanssa. Poikaset lähtevät pesästä kahden kuukauden ikäisinä ja ovat vanhemmistaan riippumattomia puolen vuoden iässä.


title: Galapagosinmerimetso

text: Galapagosinmerimetsojen määrä on pysynyt melko varmasti jokseenkin vakaana lajin löytymisestä lähtien. Sen kantoja ovat heilutelleet El Niño -sääilmiöt, mutta ne ovat aina toipuneet niistä ennalleen. Esimerkiksi vuoden 1983 El Niño romahdutti kannan 400 yksilöön, mutta määrä nousi nopeasti, joten jo vuonna 1986 galapagosinmerimetsoja arvioitiin olevan noin tuhat yksilöä. Vuonna 2006 laskettiin 1396 lintua. Laji luokitellaan vaarantuneeksi, sillä vaikka sen kanta on 2000-luvulla vakiintunut, sen levinneisyysalue on edelleen pieni ja laji on altis vaihteluille.


title: Galapagosinmerimetso

text: Laji on hyvin peloton ja herkkä ihmisten aiheuttamalle häiriölle. Aiemmin Isabelan merimetsoja uhkasivat villiintyneet koirat, mutta ne nyt saatu hävitettyä. Kissojen ja rottien pääsy Fernandinalle on myös potentiaalinen uhka saaren kannalle. Nykyään kalastus on suurin huolenaihe, sillä galapagosinmerimetsot alttiina hukkumaan kalaverkkoihin. Kalastus myös vähentää ravinnon määrää. Galapagosinmerimetsoa uhkaavat myös ympäristökatastrofit.


title: Galapagosinmerimetso

text: Lajin elinympäristö sisältyy Galapagosin kansallispuistoon ja mertensuojelualueeseen, joka puolestaan kuuluu Unescon maailmanperintöluetteloon. Lisäksi Charles Darwin Research Station seuraa lajin kantaa säännöllisesti. Tulokaslajeja yritetään myös kontrolloida.


title: Valkeakoski (koski)

text: Valkeakoski oli Mallasvedestä Vanajaveteen laskenut koski. Se sijaitsi nykyisen Valkeakosken alueella. Vuosina 1950–1955 rakennettu Valkeakosken uusi kanava on nykyään Walkiakosken tilalla.


title: Valkeakoski (koski)

text: Myllysaari sijaitsi Walkiakosken ja Vähäkosken välissä.


title: Ulkoavaruuden sopimus

text: Ulkoavaruuden sopimus ("The Outer Space Treaty") on vuonna 1967 voimaantullut yleissopimus valtioiden toimintaa johtavista periaatteista niiden tutkiessa ja käyttäessä ulkoavaruutta, siihen luettuna Kuu ja muut taivaankappaleet.


title: Ulkoavaruuden sopimus

text: Sopimuksen mukaan maata kiertävälle radalle tai Kuuhun tai mihinkään muualle ulkoavaruudessa ei saa sijoittaa mitään joukkotuhoaseita. Sen mukaan ulkoavaruus ei myöskään kuulu millekään maalle, vaan on ihmiskunnan yhteistä omaisuutta, jota kuka tahansa saa käyttää ja tutkia. Kukaan ei voi vaatia omistusoikeutta Kuuhun, Marsiin tai mihinkään muuhunkaan taivaankappaleeseen.


title: Ulkoavaruuden sopimus

text: Suomi ratifioi sopimuksen 1967.


title: Kangasniemen musiikkiviikot

text: Kangasniemen Musiikkiviikot on Kangasniemellä kesäisin järjestettävä musiikkitapahtuma, johon kuuluu konsertteja ja musiikkikursseja. Tapahtuman yhteydessä on järjestetty vuodesta 1987 Kangasniemen laulukilpailu sekä vuosina 1992–2008 Liedpianistikilpailu Pieksämäellä.


title: Kangasniemen musiikkiviikot

text: Tapahtumaa järjestää Kangasniemen Musiikinystävät ry. Tapahtuma sai alkunsa vuodesta 1980 järjestetyistä musiikkikursseista. Ensimmäiset musiikkiviikot järjestettiin vuonna 1983. Tapahtuman ensimmäisenä taiteellisena johtajana toimi professori Matti Tuloisela vuoteen 1995 saakka. Hänen jälkeensä tehtävää hoiti FM Markku Turunen vuoteen 2001. Vuodesta 2002 taieteellisena johtajan on toiminut Mikko Franck.


title: Logona Esau

text: Logona Esau (s. 2. maaliskuuta 1987 Nauru) on tuvalulainen painonnostaja. Hän kilpailee alle 69-kiloisten sarjassa.


title: Logona Esau

text: Esau teki historiaa voittaessaan pronssia Etelä-Tyynenmeren pienten valtioiden kisoissa vuonna 2005, sillä tuolloin hänestä tuli maansa ensimmäinen kansainvälisessä kilpailussa mitalin voittanut urheilija. Vuonna 2007 hän voitti hopeaa työnnössä Etelä-Tyynenmeren kisoissa tuloksellaan 141 kiloa. Esau osallistui samana vuonna myös MM-kisoihin, joissa hän sijoittui 54:nneksi. Vuoden 2008 olympialaisissa hän oli maansa lipunkantaja ja 21-vuotiaana myös joukkueen vanhin. Esau sijoittui kisoissa 23:nneksi yhteistuloksellaan 254 kiloa.


title: Myllysaari (Valkeakoski)

text: Myllysaari on entinen saari Valkeakosken keskustassa. Se on keskeisen sijaintinsa vuoksi ollut merkittävä Valkeakosken historiassa.


title: Myllysaari (Valkeakoski)

text: Myllysaari sijaitsi aikoinaan Valkeakosken ja Vähäkosken välissä, jotka laskivat Mallasvedestä Vanajaveteen. Kun asutus alkoi siirtyä Sääksmäen alueelta Valkeakosken alueelle, Myllysaari täyttyi kovan virtansa vuoksi myllyistä.


title: Myllysaari (Valkeakoski)

text: Vuonna 1869 rakennettu kanava ja vesien siirto sitä kautta Mallasvedestä Vanajaveteen vain toiselta puolelta saarta yhdistivät Myllysaaren mantereeseen. Myllysaaren paperitehtaan valmistuttua myllyt katosivat hiljalleen Myllysaaresta. Viimeinen mylly hajotettiin vuonna 1907.


title: Myllysaari (Valkeakoski)

text: Tehtaan vanha rakennus on nykyään Myllysaaren museon päärakennus, jonka kolmannessa kerroksessa on Suomen Jalkapallomuseo.


title: Lepospondyli

text: Lepospondyli on sukupuuttoon kuollut monimuotoinen sammakkoeläinten alaluokka. Niille yhteistä oli niiden selkänikamien rakenne. Lepospondylit elivät kivihiilikaudelta permikauden loppuun asti. Lajit muistuttivat salamantereita, ankeriaita, käärmeitä tai liskoja. Lepospondylit olivat pienikokoisia ja söivät ravinnokseen hyönteisiä. Lepospondyli jaetaan viiteen pääryhmään: Acherontiscidae, Adelospondyli, Aïstopoda, Lysorophia, Microsauria ja Nectridea.


title: Rantakukkakasvit

text: Rantakukkakasvit (Lythraceae) on heimo kaksisirkkaisiin siemenkasveihin kuuluvassa Myrtales-lahkossa. Rantakukkakasvien heimoon kuuluu noin 600 lajia, joista suurin osa on ruohovartisia. Lisäksi heimoon kuuluu muutamia pensaita ja puita. Yhteensä rantakukkakasvien heimo käsittää 32 sukua, joista suurin osa elää tropiikissa.


title: Rantakukkakasvit

text: Rantakukkakasvien heimoon kuuluu 32 sukua, jotka on jaettu viiteen alaheimoon.


title: Rantakukkakasvit

text: Alaheimo Lythroideae (28 sukua):


title: Rantakukkakasvit

text: Alaheimo Punicoideae (1 suku):


title: Rantakukkakasvit

text: Alaheimo Sonneratioideae (1 suku):


title: Rantakukkakasvit

text: Alaheimo Duabangoideae (1 suku):


title: Rantakukkakasvit

text: Alaheimo Trapoideae (1 suku):


title: Maciej Taff

text: Maciej Taff on puolalainen vokalisti, joka on yhtyeen Black River laulaja.


title: Maciej Taff

text: Rootwater


title: Maciej Taff

text: Geisha Goner


title: Maciej Taff

text: Neolithic


title: Maciej Taff

text: Kashtany


title: Maciej Taff

text: Testor


title: Maciej Taff

text: Black River


title: Maciej Taff

text: Vierailijana


title: Aleksandr Kononov

text: Aleksandr Terentjevitš Kononov (, 25. maaliskuuta 1895 Daugavpils – 28. lokakuuta 1957 Moskova) oli venäläinen lasten- ja nuortenkirjailija.


title: Aleksandr Kononov

text: Aleksandr Kononov syntyi venäläiseen vanhauskoisperheeseen. Hän opiskeli Daugavpilsin reaalikoulussa ja valmistui Pietarin yliopiston juridisesta tiedekunnasta vuonna 1918. Sen jälkeen hän toimi opettajana, johti poliittisen valistustyön osastoa, toimitti pedagogisia julkaisuja ja työskenteli tutkijana.


title: Aleksandr Kononov

text: Vuodesta 1930 lähtien Kononov julkaisi lasten ja nuorten kasvatusta käsitteleviä artikkeleita. Hänen ensimmäinen romaaninsa "Uprazdnenije Mefistofelja" (”Mefistofeleen lakkautus”, 1934) kuvaa ihmisluonnon muutosta Neuvostoliiton ensimmäisen viisivuotissuunnitelman aikana. 1930-luvun lopulta lähtien Kononov toimi etupäässä lastenkirjailijana. Suuri osa hänen teoksistaan kertoo Leninistä. Kirjailijan pääteos on Latgalen työväenliikkeen syntyä kuvaava trilogia "Povest o vernom serdtse" (”Kertomus uskollisesta sydämestä”, 1949–1957).


Haipojan ja Laavatytön ihmeelliset seikkailut ("The Adventures of Sharkboy and Lavagirl in 3-D") on Robert Rodriguezin ohjaama fantasia-seikkailuelokuva vuodelta 2005. Se tuotettiin valkokankaille 3D-teräväpiirtotekniikalla ja oli "Twilight"-näyttelijä Taylor Lautnerin ensimmäinen elokuvarooli.


title: Haipojan ja Laavatytön ihmeelliset seikkailut

text: Elokuva kertoo Max-nimisestä pojasta, jonka unet käyvät toteen, kun hänen kuvittelemansa supersankarit Haipoika ja Laavatyttö pyytävät hänen apuaan. Edessä on huiman jännittävä seikkailu Kuola-planeetalla, jota uhkaa lähestyvä Pimeys. Lastenseikkailu sai kriitikoilta negatiivisen vastaanoton, eikä se rikkonut taloudellisia ennätyksiä lippuluukuilla Amerikassa. Ulkomailla elokuva kuitenkin menestyi suhteellisen hyvin. Ohjaaja Robert Rodriguez tunnetaan myös aiemmista ohjaustöistään "Spy Kids" -elokuvissa.


title: Níkos Papatákis

text: Níkos Papatákis (joskus "Nico Papatakis", ; 5. heinäkuuta 1918 Addis Abeba, Etiopia – 17. joulukuuta 2010 Pariisi, Ranska) oli kreikkalainen elokuvaohjaaja.


title: Níkos Papatákis

text: Papatákis asui lapsena vuoroin Etiopiassa, vuoroin Kreikassa. Vuonna 1939 hän asettui Pariisiin ja työskenteli avustajana elokuvissa. Hän hankki omistukseen maineikkaan pariisilaisen klubin La Rose Rouge. Sen laulajiin kuului muun muassa Juliette Gréco. Hän avioitui näyttelijä Anouk Aiméen kanssa, ja he saivat tyttären.


title: Níkos Papatákis

text: Papatákiksen ensimmäinen elokuva "Les Abysses" synnytti skandaalin. Se osallistui Cannesin elokuvajuhlille 1963, mutta sitä ei suostuttu esittämään. Se perustuu Jean Genet'n näytelmään "Piiat". Vuonna 1967 hän ohjasi toisen uskaliaan elokuvan, "Oi Voskoi". Algerian sodan aikana hän osallistui Kansallinen vapautusrintaman (FLN) toimintaan. Seuraavan elokuvansa "Gloria mundi" hän ohjasi 1976 ja palasi jälleen elokuvan pariin 1987 Kreikassa ohjaamallaan elokuvalla "I Photografia". Hänen viimeinen ohjauksensa oli "Les équilibristes" 1992.


title: Níkos Papatákis

text: Kerrotaan, että valokuvaaja Herbert Tobias antoi siihen aikaan tunnetulle mallille Christa Päffgenille, josta myöhemmin tuli laulaja, lempinimen "Nico" tämän entisen poikaystävän Papatákiksen mukaan.


title: Sachin Tendulkar

text: Sachin Ramesh Tendulkar (; s. 24. huhtikuuta 1973) on intialainen kriketinpelaaja, pelipaikaltaan lyöjä. Tendulkar syntyi Bombayssa Maharashtran osavaltiossa. Tendulkar on pelannut useasti Intian krikettimaajoukkueessa. Tendulkar toimii Mumbai Indians -joukkueen kapteenina. Tendulkar rikkoi lokakuussa 2008 Brian Laran 11 953 juoksun ennätyksen "Test match"-otteluissa (eli viisipäiväisissä maaotteluissa) ja hänestä tuli eniten juoksuja tehnyt pelaaja "Test"-kriketissä.


title: Sachin Tendulkar

text: Tendulkar pelasi ensimmäisen "test matchinsa" Pakistania vastaan 16-vuotiaana 1989. Hän löi ensimmäisen kerran "test centuryn" (eli sata juoksua yhdessä test-vuoroparissa) Englantia vastaan 1990. Hän löi ensimmäisenä pelaajana "tupla-centuryn" (200 juoksua) yhden päivän maaottelussa 2010. Hänestä tuli ensimmäinen pelaaja, joka on lyönyt maaotteluissa sata "centurya" Bangladeshia vastaan pelatussa yhden päivän maaottelussa 16. maaliskuuta 2012. Näistä sadasta "centurysta" hän on lyönyt 51 "test matcheissa" ja 49 yhden päivän maaotteluissa. Kaikkiaan hän oli tuohon mennessä lyönyt 15 470 juoksua "test"-otteluissa ja 18 260 juoksua yhden päivän maaotteluissa.


title: Sachin Tendulkar

text: Tendulkar kuului maailmanmestaruuden voittaneeseen Intian joukkueeseen 2011. Hän jäi eläkkeelle 16. marraskuuta 2013, ja samana päivänä hänen ilmoitettiin saavan Bharat Ratna, Intian korkein siviilipalkinto.


title: Annei

text: Annei () oli perinteisen vallanperimysjärjestyksen mukaan Japanin kolmas keisari. Hänen sanotaan toimineen keisarina vuosina 549 eaa.–511 eaa. Häntä edelsi hänen isänsä Suizei, myyttinen toinen keisari, ja seurasi poikansa Itoku.


title: Annei

text: Ainakin yhdeksän ensimmäisen perinteisen vallanperimysjärjestyksen mukaisen keisarin olemassaoloa pidetään kyseenalaisena. Ensimmäinen, todellisuudessakin mahdollisesti hallinnut keisari saattoi olla Sujin 200–300-luvuilla. Keisarillinen viraston mukaan Annein hauta sijaitsee Naran prefektuurin Kashiharassa. Tämä šintolainen muistopyhäkkö on viralliselta nimeltään "Unebiyama no hitsujisaru no mihodo no i no e no misasagi" ().


title: Jitō

text: Jitō (, 646–703) oli perinteisen vallanperimysjärjestyksen mukaan Japanin 41. keisari. Hän hallitsi vuosina 690–697. Häntä edelsi hänen puolisonsa Tenmu ja seurasi keisari Monmu.


title: Jitō

text: Jitō oli yksi kahdeksasta Japanin historian aikana hallinneesta keisarinnasta. Häntä edelsivät Suiko ja Kōgyoku, hänen jälkeensä hallitsivat vuorostaan Genmei, Genshō, Kōken, Meishō ja Go-Sakuramachi.


title: Jitō

text: Jitō oli keisari Tenjin toinen tytär. Hän nousi valtaistuimelle keisari Tenmun kuoltua vuonna 686 ja kruunattiin virallisesti vuonna 690. Jitōn valtakaudella otettiin käyttöön yksi varhaisimmista japanilaisista laeista, Asuka-Kiyomihara-laki, ja pääkaupunki siirrettiin Fujiwara-kyōhon. Jitō oli kiihkeä buddhalainen ja tunnettu waka-runoilija. Hänen runojaan on otettu "Man’yōshū"-runokokoelmaan.


title: Jitō

text: Keisarillisen viraston mukaan Jitōn hauta sijaitsee Naran prefektuurin Takaichin piirikunnan Asukassa. Se on nimeltään "Hinokuma no ōuchi no misasagi" ().


title: Asenate Manoa

text: Asenate Manoa (s. 23. toukokuuta 1992 Fidži) on tuvalulainen yleisurheilija, joka kilpailee pikajuoksussa. Hän edustaa seuratasolla Matagigali Clubia. Hän pitää hallussaan maansa ennätystä 100 metrillä ajallaan 13,75 sekuntia.


title: Asenate Manoa

text: Manoa harjoitteli Funafutin lentokentän kiitotiellä ennen kuin osallistui Pekingin olympialaisiin 2008. Hän karsiutui 100 metrin matkalla kisojen alkuerissä silloisella maansa ennätysajalla 14,05. Kyseessä oli Manoan ensimmäinen juoksu lähtötelineistä synteettisellä radalla. Hän kilpaili seuraavana vuonna MM-kisoissa, joissa hän oli sadalla metrillä eränsä seitsemäs juostuaan maansa ennätykseksi ajan 13,75. Daegun MM-kilpailuissa 2011 hän ei päässyt jatkoon 100 metrin karsintakierrokselta juostuaan ajan 13,92.


title: Lido Vieri

text: Lido Vieri (s. 16. heinäkuuta 1939 Piombino, Italia) on italialainen jalkapallovalmentaja ja entinen maalivahti. Hän vietti suurimman osan pelaajaurastaan Torinossa ja Interissä.


title: Lido Vieri

text: Vieri aloitti jalkapalloilun Torinon junioreissa 15-vuotiaana ja oli kirjoilla edutustusjoukkueessa kaudella 1957–1958. Hänet lainattiin kuitenkin samalla kaudella Serie C tason Vigevanoon, jossa Vierille haettiin kokemusta tulevia pääsarjapelejä varten. Vieri palasi kauden jälkeen Torinoon, jossa hän pelasi uransa ensimmäisen Serie A ottelun 21. syyskuuta 1958 Alessandriaa vastaan. Avauskaudellaan Vieri pelasi 20 ottelua Serie A:ssa. Joukkue putosi seuraavalla kaudella Serie B:hen, jossa Vieri pelasi vain kuusi ottelua. Joukkue nousi kuitenkin takaisin Serie A:han, jossa se myös säilyi Vierin pelatessa Torinon maalilla kauteen 1968–1969 asti. Tuona aikana Vieri valittiin Serie A:n parhaaksi maalivahdiksi kaudella 1961–1962 ja saavutti Italian cupin mestaruuden kaudella 1967–1968. Vieri ehti edustaa Torinoa yhteensä 357 ottelussa, joista 275 esiintymistä tapahtui sarjatasolla.


title: Lido Vieri

text: Kesällä 1969 Vieri siirtyi Interiin. Joukkue sijoittui Vierin ensimmäisellä kaudella toiseksi jääden neljän pisteen päähän mestaruuden voittaneesta Cagliarista. Kaudella 1970–1971 Vieri saavutti ensimmäisen Scudettonsa, kun Inter voitti Serie A:n kauden päätteeksi. Samaisella kaudella hänestä tuli kolmanneksi pisimpään maalinsa nollana pitänyt maalivahti Serie A:ssa. Seuraavalla kaudella Fabio Cudicini ohitti hänet kolmannelta paikalta ja vuoteen 2010 mennessä Vieri on pitänyt maalinsa nollana Serie A:n maalivahdeista kymmenenneksi pisimpään 685 minuutilla. Sittemmin Vierin aikana Inter sijoittui useimmiten Serie A:ssa viidenneksi, eikä enää taistellut mestaruudesta. Vieri jätti sittemmin Interin kauden 1975–1976 jälkeen 37-vuotiaana, kun varamaalivahti Ivano Bordo oli noussut Interin uudeksi ykkösvahdiksi. Vieri pelasi Interissä yhteensä 199 ottelua.


title: Lido Vieri

text: Vieri siirtyi Serie C tason Pistoieseen kaudeksi 1976–1977 ja oli nostamassa joukkuetta Serie B:hen. Vieri pelasi myös itse joukkueessa kahdella ensimmäisellä kaudella, mutta vietti lähinnä varavahdin roolissa kaksi viimeistä kauttaan pelaamatta otteluakaan. Hän lopetti pelaajauransa 41-vuotiaana.


title: Lido Vieri

text: Vieri pelasi ensimmäisen maaotelunsa Italian paidassa 27. maaliskuuta 1963 Turkkia vastaan, joka päättyi Italian 0–1 voittoon. Hän pelasi vielä samana vuonna kaksi ottelua ja seuraavan kerran vuonna 1968.


title: Lido Vieri

text: Vieri valittiin Torinon ja Interin menestysvuosien aikaan Italian maajoukkueeseen kolmosvahdin rooliin, vuosien 1968 EM-kilpailuihin ja 1970 MM-kilpailuihin. EM-kisojen aikana Italia saavutti maansa ensimmäisen Euroopan mestaruuden, kun se voitti Jugoslavian maalein 2–0. MM-kisoissa Italia puolestaan saavutti hopeaa hävittyään loppuottelussa Brasilialle maalein 4–1.Henkilökohtaiset palkinnot


title: Pasmajärvi (kylä Kolarissa)

text: Pasmajärvi on kylä Kolarin kunnassa. Pasmajärvellä asuu noin 100 ihmistä.


title: Pasmajärvi (kylä Kolarissa)

text:
Pasmajärvellä sijaitsee Kolarin kunnan leirikeskus Tirroniemi. Leirikeskuksessa on majoitus-, ruokailu- ja saunatilat noin 20 hengelle. Paikka on lähes luonnontilainen hiekkarantainen Pasmajärven niemi. Pasmajärvellä sijaitsee vuonna 1888 rakennettu Siikajoen mylly, joka on kunnostettu ja jota käytetään kesäisin perinnepäivien yhteydessä. Alueella on myös vuokrakämppä.
Pasmajärven ympäristössä on runsaasti tulipaikkoja ja laavuja. Mm. Tirronnokka, Lompolonperä, Kenttäniemi, kylänranta ja Puuromaa. Siikavuomalle on rakennettu lintutorni, joka on osa tulevaa luontopolkua. Pasmajärven kylässä on toiminut Pasmajärven koulu, joka oppilaiden vähyyden takia lakkautettiin vuonna 1999. Kyläkauppa on myös lakkautettu muutama vuosi sitten.


title: Pasmajärvi (kylä Kolarissa)

text: Pasmajärven järvi sijaitsee vaarojen ja pienempien järvien ympäristössä. Järven pinta-ala on 8,3 km ja rantaviivaa on yli 23 kilometriä ja se kuuluu Tornionjoen päävesistöön. Järvestä saa ahventa, särkeä, haukea, siikaa, muikkua ja muutamia taimeniakin on saatu. Suurin pyydetty hauki on 12,5 kg ja taimen on 8 kg.


title: Kohtalokas tapaaminen

text: Kohtalokas tapaaminen ("Kiss Me Deadly") on vuonna 1955 ensi-iltansa saanut Robert Aldrichin ohjaama film noir -elokuva. Elokuvan pääosassa näyttelee Ralph Meeker. Elokuvassa Cloris Leachman ja Maxine Cooper Gomberg näyttelivät ensi kertaa.


title: Elät vain kahdesti (kirja)

text: Elät vain kahdesti ("You Only Live Twice") on vuonna 1964 julkaistu Ian Flemingin kahdestoista James Bond -romaani. Samana vuonna julkaistiin myös kirjan suomenkielinen versio. Kirjan pohjalta tehty samanniminen elokuva sai ensi-iltansa vuonna 1967.


title: Rauhanosinko

text: Rauhanosinko eli Peace dividend oli Yhdysvaltain presidentin George H. W. Bushin ja Yhdistyneen kuningaskunnan pääministeri Margaret Thatcherin 1990-luvun alussa luoma termi, jolla he pyrkivät kuvaamaan ilmeisesti omille äänestäjilleen ja taustajoukoilleen, että puolustusmenojen leikkaaminen auttaa kansantaloutta. Se pohjautuu vanhaan "guns versus butter" -teoriaan. Kylmän sodan voiton jälkeen länsimaiden johtajilla oli tarve vähentää puolustusmenoja ja kuvata puolustusmenot taloudellisesti päinvastoin vaikuttavana kuin 1930-luvulta alkaen oli kuvattu.


title: Rauhanosinko

text: Kansantaloudet ovat viimeisten parinsadan vuoden ajan menneet lamaan sotien päätyttyä muualla paitsi hävinneissä maissa, joissa jälleenrakennus pystytään aloittamaan. "Peace dividend" viittasikin pitempiaikaiseen nousuun - Clintonin kauden dotcom-hype osin liittyy tällaiseen aseista hyödyllisiin tuotteisiin ja teknologioihin siirtymiseen. Jos poliittista halua löytyy, rauhanosinko voi myös kohdistua sosiaalisiin ohjelmiin, köyhyyden vähentämiseen, terveydenhuollon kehittämiseen jne. Peace Dividend voidaan kohdistaa myös negatiivisena tulonsiirtona ylimpien tulonsaajien verojen alentamiseen..


title: Rauhanosinko

text: Vaikka George Bush vanhempi otti termin käyttöön, Yhdysvaltojen puolustusmäärärähat eivät supistuneet. Niiden vähentäminen oli ollut hyvin vaikeaa jo toisen maailmansodan jälkeenkin. Länsi-Eurooppa ja Venäjä vähensivät merkittävästi puolustusmäärärahojaan, mutta Euroopassakin Englanti vähemmän kuin muut Länsi-Euroopan maat. Yhdysvalloissa puolustusmäärärahoja vähennettiin vuosien 1985 ja 1993 välissä, mutta sen jälkeen rahoitus pysyi muuttumattomana vuoteen 1999 ja kasvoivat voimakkaasti perusteena terrorisminvastainen sota.


title: Rauhanosinko

text: Puolustumäärärahojen supistaminen on mahdollista vain, jos puolustusvoimilla ja -teollisuudella ei ole kansantaloudessa liian merkittävää osuutta. Vuonna 2008 alkaneessa lamassa muun muassa Saksa on vähentämässä merkittävästi puolustusmäärärahojaan, mutta esimerkiksi julkisen talouden kriisivaltio Kreikka taas ei.


title: Richard Freitag

text: Richard Freitag (s. 14. elokuuta 1991) on saksalainen mäkihyppääjä, jonka ensimmäinen maailmancupkausi oli 2009–2010. Hän voitti maailmanmestaruuden sekajoukkuemäen kilpailussa vuonna 2015 ja on saavuttanut eri joukkuekilpailuissa viisi muuta arvokisamitalia. Hänen parhaat henkilökohtaiset arvokisasijoituksensa ovat lentomäen MM-pronssi vuodelta 2018 sekä kaksi kuudetta sijaa vuoden 2013 MM-kilpailuissa.


title: Richard Freitag

text: Freitag oli saavuttanut menestystä Continental cupissa, joten hän pääsi hyppäämään mäkiviikolla 2009−2010. Hän ylsi mäkiviikon Innsbruckin osakilpailussa toiselle kierrokselle ja ansaitsi 30. sijallaan uransa ensimmäisen ja kauden ainoan maailmancup-pisteensä. Freitagin maailmancupsijoitus oli 90:s. Hänet valittiin Saksan joukkueeseen lentomäen MM-kilpailuihin. Planicassa hän saavutti henkilökohtaisessa kilpailussa 28. ja joukkuekilpailussa seitsemännen sijan.


title: Richard Freitag

text:
Seuraavalla kaudella Freitag vakiinnutti paikkansa Saksan joukkueessa. Oslon MM-kilpailuissa 2011 hän oli suurmäessä viidestoista ja suurmäen joukkuekilpailussa neljäs. Ensimmäisen palkintosijansa maailmancupissa Freitag saavutti Lillehammerin normaalimäen kilpailussa joulukuussa 2011 oltuaan toinen. Myöhemmin samassa kuussa hän saavutti ensimmäisen osakilpailuvoittonsa Harrachovin toisessa kilpailussa. Tammikuussa hän sijoittui Zakopanessa kaksi kertaa toiseksi. Vikersundin lentomäen MM-kilpailuissa 2012 Freitag sai joukkuekilpailussa hopeaa ja oli henkilökohtaisen kilpailun yhdeksäs.
Hän oli toinen Trondheimin maailmancup-osakilpailussa maaliskuussa. Maailmancupin kokonaiskilpailussa hän sijoittui kuudenneksi.


title: Richard Freitag

text: Kaudella 2012–2013 Freitag oli toinen Sotšin normaalimäen toisessa osakilpailussa ja Wislassa. Hän voitti lentomäen maailmancupkilpailun Oberstdorfissa. Val di Fiemmen MM-kilpailuissa 2013 hän oli sekä normaalimäessä että suurmäessä kuudes. Joukkuemäestä hän voitti hopeaa ja sekajoukkuemäestä pronssia Saksan joukkueen kanssa. Hän voitti Lahden maailmancupkilpailun ja oli toinen Trondheimissa. Maailmancupin kokonaiskilpailussa hän sijoittui kahdeksanneksi.


title: Richard Freitag

text: Kaudella 2013–2014 Freitag sijoittui kolmanneksi Lillehammerin normaalimäen kilpailussa sekä Zakopanen yhden kierroksen suurmäen kilpailussa. Kaudella 2014–2015 hän voitti Engelbergin ensimmäisen kilpailun ja Innsbruckin kilpailun. Falunin MM-kilpailuissa 2015 hän sijoittui normaalimäessä seitsemänneksi, suurmäessä 15:nneksi ja oli mukana Saksan sekajoukkuemäen kultaa voittaneessa joukkueessa. Kulmin lentomäen MM-kilpailuissa 2016 hän sijoittui henkilökohtaisen kilpailun kahdeksanneksi ja oli mukana Saksan hopeajoukkueessa. Maailmancupkauden 2015–2016 kokonaispisteissä hän oli yhdeksäs. Kaudella 2016–2017 hän oli Zakopanessa kolmas. Lahden MM-kilpailuissa 2017 hän sijoittui normaalimäessä yhdeksänneksi.


title: Richard Freitag

text: Kaudella 2017–2018 Freitag voitti Nižni Tagilin ensimmäisen kilpailun ja oli jälkimmäisessä kilpailussa toinen. Titisee-Neustadtissa hän voitti yhden kierroksen kilpailun. Engelbergissä hän voitti toisen kilpailun ja oli ensimmäisen kilpailun toinen. Mäkiviikolla hän sijoittui sekä Oberstdorfissa että Garmisch-Partenkirchenissä toiseksi. Oberstdorfin lentomäen maailmanmestaruuskilpailuissa hän saavutti henkilökohtaisen kilpailun pronssia. Willingenin maailmancupkisassa hän oli toinen. Pyeongchangin olympialaisissa hän oli saavuttamassa Saksalle joukkuekilpailun hopeaa. Molemmissa henkilökohtaisissa kilpailuissa hän oli yhdeksäs. Maailmancupin kokonaiskilpailussa hän sijoittui toiseksi.


title: STS-121

text: STS-121 oli Nasan 115. avaruussukkulalento ja Kansainvälisen avaruusaseman (ISS) tarviketäydennyslento ULF 1.1. Se lennettiin Discovery-avaruussukkulalla. STS-121 oli Discoveryn 32. sukkulalento ja 18. sukkulalento ISS-avaruusasemalle. Lennon tärkeimpänä päämääränä oli testata uusia turvallisuus- ja korjaustekniikoita joita oli kehitetty helmikuussa 2003 tapahtuneen avaruussukkula Columbian onnettomuuden (STS-107) jälkeen sekä kuljettaa tarvikkeita, laitteita ja Euroopan astronauttijoukkojen astronautin Thomas Reiterin ISS-avaruusasemalle.


title: STS-121

text: STS-121 oli toinen ja samalla viimeinen "paluu avaruuteen" ("Return to Flight") testilento sitten Columbian onnettomuuden. Edellistä STS-114-testilentoa seurasi järjestyksessä STS-121, sillä Nasa halusi käyttää seuraavaa vapaata lentoa testilentona ja sukkulalennot STS-115 – STS-120 oli jo varattu muuhun käyttöön. STS-121-lennon onnistunut lähtö ja laskeutuminen palautti sukkulaohjelman takaisin normaaliin toimintaan ISS:n kokoonpanotehtävien pariin.


title: STS-121

text: Discovery laukaistiin 4. heinäkuuta 2006 kello 18:37:55 (UTC) Kennedyn avaruuskeskuksesta. Ensimmäistä kertaa sukkula laukaistiin Yhdysvaltain itsenäisyyspäivänä. Avaruussukkula laskeutui Kennedyn avaruuskeskukseen Floridaan 13 päivän päästä 17. heinäkuuta kello 13:14:43 UTC.


title: STS-121

text: Discovery testasi lennollaan sukkulan uusia lähtöä seuraavia lämpöeristyksen kunnon tutkimus-, kuvaamis- ja korjausmenetelmiä. Reiterin kuljetus ISS-avaruusasemalle täydensi ISS:n Columbian onnettomuutta seuranneen kaksimiehisen miehistön kolmimiehiseksi. Discovery kuljetti ISS-avaruusasemalle Euroopan avaruusjärjestön kehittämän –80 celsiusasteen laboratoriopakastimen ("Minus Eighty Degree Laboratory Freezer for ISS", lyhenne "MELF"). Pakastin asennettiin aseman Destiny-laboratoriomoduuliin.Lento jäi Lisa Nowakin ainoaksi lennoksi tämän yksityiselämään liittyneiden tapahtumien vuoksi.


title: Herb Brooks Arena

text: Herb Brooks Arena (vuoteen 2005 asti Olympic Center) on Lake Placidissa, Yhdysvalloissa sijaitseva monitoimiareena.


title: Herb Brooks Arena

text: Areena rakennettiin Lake Placidin vuoden 1932 talviolympialaisia varten. Kyseisissä olympiakisoissa areenalla järjestettiin taitoluistelu kokonaisuudessaan ja puolet jääkiekko-otteluista. Vuoden 1980 talviolympialaisissa areena isännöi lukuisia olympiatapahtumia, joista kuuluisimpana jääkiekon loppuottelu Yhdysvallat–Neuvostoliitto. Kyseinen ottelu, joka tunnetaan nimellä Miracle on Ice, päättyi Yhdysvaltojen 4–3-voittoon, ja samalla päättyi Neuvostoliiton neljän peräkkäisen jääkiekon olympiavoiton putki.


title: Herb Brooks Arena

text: "Miracle on Icen" 25-vuotispäivän kunniaksi areena nimettiin uudelleen vuonna 2005 Herb Brooks Arenaksi joukkueen kultaan valmentaneen Herbert Brooksin kunniaksi.


title: Party

text: Party on Iggy Popin viides sooloalbumi vuodelta 1981. Se sisältää mm. pieneksi hitiksi nousseen kappaleen Bang Bang sekä coverkappaleet Sea of Love ja "Time Won't Let Me".


title: Itävalta talviolympialaisissa 1932

text: Itävalta saavutti Lake Placidin talviolympialaisista 1932 kaksi mitalia, molemmat taitoluistelusta. Karl Schäfer voitti kultaa miesten yksinluistelusta, ja Fritzi Burger hävisi vain norjalaiselle Sonja Henielle naisten yksinluistelussa. Kisojen mitalitilastossa Itävalta sijoittui kuudenneksi. Itävallan joukkue koostui seitsemästä urheilijasta, joista yksi oli nainen.


title: Tero Lepola

text: Tero Lepola (s. 29. toukokuuta 1979) on pesäpalloilija, joka edustaa kaudella 2011 Jokioisten Koetusta.


title: Tero Lepola

text: Lepola pelasi ensimmäiset ottelunsa Superpesiksessä 1997 Loimaan Palloilijoissa. Hän edusti seuraa myös seuraavan kauden ajan. Kauden 1999 hän pelasi Haminan Palloilijoissa ennen siirtymistään Jyväskylän Kiriin kahdeksi vuodeksi. Lepola kuitenkin palasi Loimaalle kahdeksi vuodeksi Ykköspesikseen. Loimaa-vuosien jälkeen Lepola siirtyi Hyvinkään Tahkoon seitsemäksi vuodeksi.


title: Alamo (vuoden 1960 elokuva)

text: Alamo ("The Alamo") on yhdysvaltalainen elokuva vuodelta 1960. Elokuva oli John Waynen esikoisohjaus. Wayne toimi myös elokuvan tuottajana ja näytteli yhden sen päärooleista. Elokuva kuvaa vuonna 1836 tapahtunutta Alamon taistelua, jossa everstit William B. Travis (Laurence Harvey), Davy Crockett (John Wayne) ja Jim Bowie (Richard Widmark) puolustivat Alamon linnoitusta yhdessä 184 miehen kanssa meksikolaisen kenraali Antonio López de Santa Annan joukkoja vastaan. Elokuva kuvattiin Brackettvillessa, noin 160 kilometrin päässä taistelun alkuperäiseltä tapahtumapaikalta. Kuvauspaikalla toimii nykyään elokuvakylä ja turistikohde Alamo Village, jossa on kuvattu yli 200 elokuvaa, televisiosarjaa, dokumenttielokuvaa ja musiikkivideota.


title: Alamo (täsmennyssivu)

text: Alamo voi tarkoittaa muun muassa


title: IKV-3 Kotka

text: IKV-3 Kotka oli suomalainen vapaan luokan purjelentokone, jonka suunnittelivat Tuomo Tervo ja Jorma Jalkanen. Prototyypin ensilento tehtiin vuonna 1966. IK-Vasama ja Lentokonetehdas K. K. Lehtovaara valmistivat mallia vain yhden koneen. Lyhenne IKV tuli Ilmailukerho Vasamasta.


title: David Hofer

text: David Hofer (s. 21. kesäkuuta 1983 Bolzano) on italialainen uransa lopettanut maastohiihtäjä.


title: David Hofer

text: Hofer kilpaili maailmancupissa ensimmäisen kerran 22. lokakuuta 2005 Düsseldorfin vapaan hiihtotavan sprintissä. Ensimmäisen kerran hän pääsi maailmancupin pisteille 14. joulukuuta 2008 oltuaan 23:s Davosin vapaan hiihtotavan sprinttikilpailussa. Kymmenen parhaan joukkoon hän sijoittui henkilökohtaisessa kilpailussa ensimmäisen kerran tammikuussa 2009 Whistler Olympic Parkin 30 kilometrin yhdistelmäkilpailussa, jossa hän oli neljäs. Ensimmäisen palkintosijansa hän sai oltuaan kolmas Sotšin vapaan hiihtotavan sprintissä helmikuussa 2013. Maailmancupin parisprintissä hän on sijoittunut kolmanneksi Fabio Pasinin kanssa Düsseldorfissa kaudella 2010–2011 ja Fulvio Scolan kanssa Milanossa kaudella 2011–2012.


title: David Hofer

text: Val di Fiemmen MM-kilpailuissa 2013 hän sijoittui parisprintissä viidenneksi ja 15 kilometrin vapaan hiihtotavan kilpailussa 13:nneksi. Sotšin olympialaisissa 2014 hän oli vapaan hiihtotavan sprintissä 15:s.


title: Quincy Detenamo

text: Quincy Detenamo (s. 8. maaliskuuta 1979 Buada) on naurulainen entinen painonnostaja. Myös Quincyn serkku Itte on kilpaillut painonnostossa.


title: Quincy Detenamo

text:
Detenamo osallistui Atlantan olympialaisiin 1996, joissa hän sijoittui 20:nneksi alle 76-kiloisten sarjassa yhteistuloksellaan 252,5 kiloa. Hän oli mukana myös alle 77-kiloisten sarjassa MM-kisoissa 1998, joissa hän oli kahdeskymmenestoinen. Detenamo voitti Oseanian-mestaruuskilpailuissa pronssia vuosina 2000 ja 2004.
Vuonna 2005 Detenamo tuomittiin 39-vuotiaan prostituoidun taposta. Hän kuristi naisen Australiassa vuonna 2004 ja joutui pidätetyksi palattuaan maahan myöhemmin samana vuonna.


title: John Garang

text: John Garang de Mabior (23. kesäkuuta 1945 Bor – 30. heinäkuuta 2005 Etelä-Sudan) oli sudanilainen poliitikko ja kapinallisjohtaja. Hän johti Sudanin kansanvapautusarmeijaa Sudanin toisessa sisällissodassa vuosina 1983–2005. Sodan päätyttyä rauhansopimukseen hän toimi Sudanin 1. varapresidenttiä noin puolen vuoden ajan. Garang kuoli helikopterionnettomuudessa heinäkuussa 2005. Etnisyydeltään Garang oli dinka.


title: John Konkola

text: John William Konkola "Körmy" (vuoteen 1929 "Hertzberg"; (9. toukokuuta 1886 Jämsä - 28. tammikuuta 1955 Jyväskylä) oli Suomen Joutsenen toinen päällikkö vuosina 1932 – 1938. Konkola oli sotilasarvoltaan komentajakapteeni ja koulutukseltaan myös merikapteeni. Hän oli myös AICH-yhdistyksen Albatrossi eli kiertänyt Kap Hornin lastipurjelaivan päällikkönä.


title: John Konkola

text: Konkolan vanhemmat olivat Alfred Herzberg ja Elina Konkola. Konkolan 1. puoliso oli Hellin Valta 1910 - 1923. 2. Puoliso oli Sylva Magnusson ja 3. Elna Backström


title: John Konkola

text: Vuosina 1902-12 Hertzberg purjehti 6 ja puoli vuotta suomalaisilla, englantilaisilla ja norjalaisilla purjelaivoilla. Tästä ajasta hän toimi perämiehenä 10 kuukautta. Vuonna 1913 hän valmistui merikapteeniksi Helsingin Merikoulusta. Valmistuttuaan hän toimi 2 ½ vuotta Jämsä-laivan päällikkönä Jyväskylän – Lahden reitillä. Hertzberg kuului Jyväskylän suojeluskuntaan ja osallistui vapaussotaan. Kesällä 1925 hän toimi miinalaiva M-1:n (Miinalaiva Louhi) päällikkönä, kun se teki matkan Norjan rannikkoa pitkin Petsamoon. Vuonna 1928 hänet nimitettiin komentajakapteenin virkaan ja määrättiin tykkivenelaivueen päälliköksi. Vuonna 1929 hän muutti nimensä Konkolaksi äitinsä mukaan. Vuonna 1932 hänet nimitettiin Suomen Joutsenen uudeksi päälliköksi Fär-saarilla uhanneen haaksirikon jälkeen. Konkola toimi Suomen Joutsenen päällikkönä kaikilla kahdeksalla valtameripurjehduksella. Kahdeksannella matkalla hän joutui luopumaan aluksen päällikkyydestä sairaskohtauksen jälkeen. Toivuttuaan sydänkohtauksesta hän jatkoi palvelustaan komentajaksi ylennettynä Turun Laivastoaseman päällikön apulaisena ja päällikkönä, kunnes sai eron 16.07.1940 sairautensa takia. Eläkepäivinään hän toimi Jyväskylän ja Lahden välillä seilaavien matkustajalaivojen päällikkönä 1948-54.


title: The Big Four: Live from Sofia, Bulgaria

text: The Big 4 Live from Sofia, Bulgaria (joissakin konteksteissa myös "Big Four of Thrash") on neljän yhdysvaltalaisen thrash metal -yhtyeen (Metallica, Slayer, Megadeth & Anthrax) live-DVD, joka on julkaistu lokakuussa 2010.


title: The Big Four: Live from Sofia, Bulgaria

text: Materiaali taltioitiin 22. kesäkuuta 2010 Sofiassa, Bulgariassa Sonisphere-festivaalilla.


title: The Big Four: Live from Sofia, Bulgaria

text:
DVD 1/CD 1
DVD 1/CD 2
DVD 1/CD 3
DVD 2/CD 4 & 5


title: Silava

text: Silava on sian nahanalaista rasvaa. Sian elinten ympärillä olevasta rasvasta käytetään nimitystä ihra. Termejä ihra ja silava käytetään usein ristiin. Silavaa käytetään ruoanlaitossa ja ruoanlaittovälineiden kuten paistinpannujen käsittelyyn.


title: Silava

text: Sian selkäsilavan keskimääräinen perusravintoainesisältö 100 grammaa kohti Finelin mukaan:


title: Katrine Lunde

text: Katrine Lunde (ent. Haraldsen, s. 30. maaliskuuta 1980 Kristiansand) on norjalainen käsipalloilija ja olympiavoittaja. Hän edustaa kaudella 2017–2018 Vipers Kristiansandia. Aiemmin hän on edustanut muun muassa tanskalaisseuroja Aalborg DH ja Viborg HK, unkarilaista Győri ETO KC:tä sekä venäläistä Rostov-Donia. Pelipaikaltaan Lunde on maalivahti.


title: Katrine Lunde

text: Lunde voitti Norjan joukkueessa olympiakultaa Pekingissä 2008 ja Lontoossa 2012 sekä saavutti olympiapronssia Rio de Janeirossa 2016. MM-mitaleita hänellä on neljä, joista yksi on kultaa, ja EM-mitaleita kuusi, joista viisi on kultaista. Norjan maajoukkueessa Lunde pelasi ensimmäisen kerran syyskuussa 2002, ja kaikkiaan hän on pelannut 279 maaottelua, joissa hänen on onnistunut tehdä kolme maalia.


title: Katrine Lunde

text: Ennen Unkariin siirtymistään Lunde pelasi tanskalaisseuroissa ja voitti Viborg HK:n pelaajana käsipallon naisten Mestarien liigan kahdesti vuosina 2009 ja 2010.


title: Katrine Lunde

text: Lunde on ollut aviossa norjalaisen jalkapalloilijan Tom Reidar Haraldsenin kanssa. Lunden kaksoissisar Kristine Lunde-Borgersen on myös käsipallon olympiavoittaja ja moninkertainen arvokisamitalisti.


title: Footbagin MM-kilpailut 2003

text: Footbagin MM-kilpailut 2003 järjestettiin Prahassa. Tämä kilpailu oli ensimmäinen joka pidettiin Pohjois-Amerikan ulkopuolella. Kisoissa tehtiin osallistuja ennätys joka oli 215 osaanottajaa.


title: Sheffield (täsmennyssivu)

text: Sheffield tarkoittaa muun muassa seuraavia:


title: Suomen passi

text: Suomen passi on matkustusasiakirja, jonka voi saada Suomen kansalainen. Koska lapsia ei enää merkitä huoltajan passiin, heillä on oltava oma passi. Nykyinen, niin sanottu biopassi on voimassa viisi vuotta. Ennen passi oli voimassa kymmenen vuotta. Suomen passilla voi matkustaa ilman viisumia 164 maahan. Vain Saksan ja Singaporen (165) passilla voi matkustaa useampaan maahan ilman viisumia.


title: Suomen passi

text: Vuonna 2015 Suomessa myönnettiin 774 544 passia. Sivumäärällä mitattuna suomalainen passi on keskipaksu erityisesti Venäjälle suuntautuvien matkojen takia.


title: Suomen passi

text: Suomessa passia haetaan poliisilta ja ulkomailla Suomen edustustosta.


title: Suomen passi

text: Tavallisen passin saa noin viikossa ja pikapassin muutamassa päivässä. Expresspassin voi saada samana päivänä. Expresspassia voi hakea miltä poliisiasemalta tahansa, mutta sen voi noutaa vain Kampin terminaalista, Helsinki-Vantaan lentoaseman kakkosterminaalin R-kioskilta sekä Verkkokauppa.comin Jätkäsaaren myymälästä; kaikki pääkaupunkiseudulla. Tavallinen passi lähetetään lähimpään Matkahuollon tai sen alihankkijan toimipisteeseen, muut passit pitää hakea poliisilaitokselta.


title: Suomen passi

text: Jos matkalle joutuu lähtemään yllättäen eikä ole aikaa odottaa tavallista passia, hakijalle voidaan myöntää väliaikainen passi, joka on voimassa matkan ajan, kuitenkin enintään yhden vuoden. Väliaikainen passi ei kelpaa Yhdysvaltoihin ilman erillistä viisumia. Väliaikaisen passin saaneen yhä voimassa oleva varsinainen passi mitätöityy.


title: Suomen passi

text: Tavallisen passin ja merimiespassin hakemuksen on voinut 1. joulukuuta 2014 alkaen panna vireille poliisin sähköisessä asiointipalvelussa. Palveluun kirjautuminen vaatii vahvaa sähköistä tunnistusta: pankkitunnuksia, mobiilivarmennetta tai henkilökortin kansalaisvarmennetta.


title: Suomen passi

text: Arviolta ainakin puolet passeista voidaan hakea kevennetyllä hakumenettelyllä, mikä vähentää asiakaskäyntejä poliisiasemilla merkittävästi..


title: Suomen passi

text: Sirulliset, niin sanotut biometriset passit eli biopassit otettiin Suomessa käyttöön 22. elokuuta 2006. Ennen sitä myönnetyt passit olivat siruttomia ja voimassa yleensä kymmenen vuotta. Passinhaltijan henkilötiedot, valokuva, voimassaolo ja myöntäjätiedot tallennetaan näkyvinä passin tietosivulle laserkaiverrusmenetelmällä. Samat tiedot ja passinhaltijan sormenjäljet tallennetaan myös passissa olevalle sirulle. Passin kansi on edelleen punainen, mutta kannen teksti on nyt isoilla ja pienillä kirjaimilla tikkukirjainten sijasta.


title: Suomen passi

text: Passikirjan turvaominaisuuksia ja ulkonäköä päivitettiin 21. elokuuta 2012. Sirun tietosisältö pysyi uudistuksessa samana. EU-maita koskevien vaatimusten mukaisesti Suomessakin otettiin uusi siru käyttöön vuoden 2014 lopusta lähtien myönnetyissä uusissa passeissa, mutta passin ulkonäkö pysyi ennallaan. Uusi siru on yhteensopiva vanhojen sirujen kanssa mutta mahdollistaa samalla uusien, entistä turvallisempien algoritmien käytön.


title: Suomen passi

text: Passintarkastaja pystyy tarkastamaan valokuvan painetusta kuvasta, sirulle talletetusta kuvasta ja katsomalla passin esittäjää. Varmuus siitä, että kaikissa kolmessa kohdassa on sama henkilö, saadaan käyttämällä kasvontunnistusohjelmaa. Tällöin henkilöstä otetaan rajanylityspisteessä vielä valokuva, jota verrataan passin sirulla olevaan valokuvaan.


title: Thomas Hearns

text: Thomas Hearns (s. 18. lokakuuta 1958 Memphis, Tennessee) on yhdysvaltalainen nyrkkeilijä. Hän voitti kaikkiaan 8 maailmanmestaruutta kuudessa eri painoluokassa.


title: Thomas Hearns

text: Hearns on historian ensimmäinen nyrkkeilijä, joka on voittanut maailmanmestaruuden neljässä eri painoluokassa. Hän on myös ensimmäinen joka on voittanut viisi mestaruutta viidessä eri painoluokassa. Hän iski urallaan lukuisia ikimuistoisia tyrmäysiskuja ja häntä pidetään yhtenä kaikkien aikojen parhaimmista tyrmääjistä. Hänet äänestettiin kaikkien aikojen parhaimmaksi ylemmän välisarjan nyrkkeilijäksi arvostetussa nyrkkeilyaiheisessa Ring Magazine-lehdessä ja sai "Fighter of the Year" -palkinnon vuonna 1980 ja 1984.


title: Thomas Hearns

text: Hearns otteli kaikkiaan kahtakymmentäyhtä nykyistä, mennyttä tai tulevaa maailmanmestaria vastaan.


title: Thomas Hearns

text: Hän oli poikkeuksellisen pitkä välisarjalaiseksi (185 cm) ja hänellä oli leveä selkä ja huomattavan pitkät käsivarret. Hearnsilla olikin hyvä ulottuvuus ja ennen kaikkea ainutlaatuisen tuhoisa iskuvoima ja hänestä käytettiin liikanimeä "The Hitman" (). Hänen tavaramerkkejään olivat tuhoisa oikeankädenlyönti, voimakas vasen koukku sekä erikoinen otteluasento; hän piti aina vasenta kättään normaalia alempana houkutellakseen vastustajan iskujenvaihtoon, lisätäkseen nopeutta ja mahdollistaakseen jabin lyönnin eri kulmista (tekniikka nimeltä "flicker jab", suom. "välähtävä jabi").


title: Joseph Sweetman Ames

text: Joseph Sweetman Ames (3. heinäkuuta 1864 Manchester, Vermont, Yhdysvallat – 24. kesäkuuta 1943) oli yhdysvaltalainen fyysikko, joka oli Johns Hopkinsin yliopiston rehtori 1929–1935.


title: Joseph Sweetman Ames

text: Ames valmistui Johns Hopkinsin yliopistosta 1886 ja matkusti tämän jälkeen Berliiniin työskentelemään Hermann von Helmholtzin laboratorioon. Seuraavana vuonna hän palasi John Hopkinsiin, missä tutki spektroskopiaa Henry Rowlandin kanssa. Vuodet 1888–1891 Ames oli apulaisena Rowlandin laboratoriossa. Hän väitteli tohtoriksi vuonna 1890 ja sai paikan yliopiston fysiikan apulaisprofessorina 1891. Professoriksi hänet ylennettiin vuonna 1899. Rowland kuoli vuonna 1901, ja Amesista tuli laboratorion uusi johtaja. Ames jatkoi tutkimusurallaan spektroskopian kehittelyä.


title: Joseph Sweetman Ames

text: Ames oli vuonna 1915 National Advisory Committee for Aeronauticsia (NACA) ensimmäisiä jäseniä. Hänet nimitettiin NACA:n fysiikan vastaavaksi todennäköisesti taitavien tutkimusjohtamistaitojensa ja julkiseen palveluun kohdistuneen kiinnostuksensa ansiosta. Ames nimettiin NACA:n hallintokomitean puheenjohtajaksi vuonna 1927. Hän piti NACA:n pystyssä, kun Herbert Hoover yritti lopettaa sen ja siirtää sen tehtävät teollisuudelle. Ames valittiin vuonna 1929 John Hopkinsin yliopiston presidentiksi. Hän pelasi yliopiston 1930-luvun laman aikana konkurssilta, kun hän vetosi rohkeasti yliopiston alumniin.


title: Joseph Sweetman Ames

text: Vuonna 1935 Ames jäi eläkkeelle John Hopkinsin yliopistosta. Hän sai aivohalvauksen toukokuussa 1937, mikä aiheutti hänen vartalonsa oikeanpuolen halvaantumisen. Hän erosi samantien NACA:n hallintokomitean puheenjohtajan paikalta ja jätti hallintokomitean lokakuussa 1937. Hän kuoli vuonna 1943.


title: Richelieu (joki)

text: Richelieu on 124 kilometriä pitkä Saint Lawrencen sivujoki Etelä-Québecissä Kanadassa. Se on nimetty kardinaali Richelieun mukaan.


title: Richelieu (joki)

text: Richelieu saa alkunsa Yhdysvalloissa sijaitsevasta Champlainjärvestä, josta se virtaa kohti pohjoista Québecin provinssiin. Joen yläjuoksulla on useita pikkukaupunkeja, esimerkiksi Saint-Jean-sur-Richelieu, Chambly, Beloeil ja Mont-Saint-Hilaire. Saint-Jeanin ja Chamblyn välillä joessa on koskia, joiden ohi on rakennettu Chamblyn kanava. Alajuoksulla asutuskeskukset ovat pienempiä mutta maalauksellisempia, ja niistä huomattavimpia ovat Saint-Charles-sur-Richelieu, Saint-Denis-sur-Richelieu ja Saint-Ours. Joki yhtyy Saint Lawrenceen lähellä Saint-Pierren järveä Sorel-Tracyn kaupungissa.


title: Richelieu (joki)

text: Richelieujoella on ollut keskeinen rooli Québecin historiassa. Sen ensimmäisiä pysyviä asukkaita olivat irokeesit, huronit ja algonkinit. Uuden-Ranskan perustajana pidetty Samuel de Champlain teki tutkimusmatkan joelle vuonna 1608, pian Kanadaan saapumisensa jälkeen. Richelieujoki oli sotilaallisesti tärkeä koko Ranskan vallan ajan, ja ranskalaiset rakensivat sen rannoille useita linnoituksia. Hyvän puolustusjärjestelmän ja hedelmällisen maan houkuttelemina jokilaaksoon saapui paljon kanadanranskalaisia maanviljelijöitä.


title: Richelieu (joki)

text: Englannin saatua Kanadan valtaansa vuosina 1759–60, pian Amerikan vallankumouksen jälkeen, seudulle alkoi muuttaa brittisotilaita ja lojalisteja. Yhdysvaltain vapaussodan alussa amerikkalainen upseeri Benedict Arnold hyökkäsi brittien siirtomaa-alueille ja valtasi useita Richelieujoen rannalla sijainneista linnoituksista. Myös monet vuosien 1837–38 kansannousuista tapahtuivat Richelieujoen rantakylissä, esimerkiksi Saint-Charlesissa ja Saint-Denis’ssä.


title: Richelieu (joki)

text: Richelieujoen taloudellinen merkitys suureni 1800-luvulla. Vuonna 1843 valmistunut Chamblyn kanava helpotti puun, sellun, heinän ja hiilen rahtaamista Yhdysvalloista Montréaliin. Kaupankäynnin ansiosta Sorelin ja Saint-Jeanin väkiluku alkoi kasvaa, ja ne saivat kaupunkioikeudet 1850-luvulla. Samoihin aikoihin Yhdysvalloista rakennettiin kuitenkin Montréaliin johtava rautatie, joka syrjäytti vähitellen jokikuljetukset. Niinpä 1800-luvun lopussa ja 1900-luvulla talouden painopiste siirtyi kaupankäynnistä teollisuuteen.


title: Richelieu (joki)

text: Richelieujoen laaksossa harjoitetaan edelleen paitsi teollista ja sotilaallista toimintaa myös maataloutta, ja sieltä saadaan Québecin parhaat viljasadot. Kanadan ympäristöministeriön Québecin osastoon kuuluu yksikkö, jonka toimialueena on pelkästään Richelieujoen laakso. Se hallinnoi Chamblyn kanavaa ja suorittaa arkeologisia kaivauksia esimerkiksi Chamblyn ja Lennoxin linnoituksissa.


title: Final Destination 5

text: Final Destination 5 on 3D-kauhuelokuva, joka jatkaa "Final Destination" -elokuvasarjaa. Elokuvan on ohjannut Steven Quale ja käsikirjoituksen on tehnyt Eric Heisserer. Elokuva kuvattiin Vancouverissä, missä kolme edellisistä filmeistä kuvattiin. Kuvaukset alkoivat syyskuussa 2010.


title: Final Destination 5

text: Sam Lawton (Nicholas D'Agosto) saa ennakkonäyn romahtavasta sillasta, joka tulee surmaamaan hänet ja monia muita. Kun näky muuttuu todeksi, Sam onnistuu pelastamaan itsensä lisäksi joitain muita. Sam havaitsee tyttöystävänsä Mollyn (Emma Bell) kanssa, että jälleen kerran Kuolema on eloonjääneiden perässä.


title: Final Destination 5

text: Kuolemat


title: Thomas Dewey

text: Thomas Edmund Dewey (24. maaliskuuta 1902 – 16. maaliskuuta 1971) oli yhdysvaltalainen republikaanipoliitikko. Hän oli New Yorkin kuvernööri vuosina 1943–1954. Dewey oli ehdokkaana Yhdysvaltain presidentiksi vuosina 1944 ja 1948, ja hävisi molemmat vaalit.


title: Marokon maanjäristys 2004

text: Marokon maanjäristys 2004 oli voimakkuudeltaan 6,4 magnitudin maanjäristys, joka tapahtui 24. helmikuuta 2004. Ainakin 628 ihmistä kuoli, 926 haavoittui ja yli 15 000 henkeä jäi kodittomaksi. Jälkijäristykset surmasivat ainakin kolme ihmistä ja tuhosivat aiemmin heikentyneitä rakennuksia.


title: Jalkapallon Mestaruussarjan kausi 1977

text: Mestaruussarja-kausi 1977 oli Suomen jalkapalloilun Mestaruussarjan 45. kausi. Kauden mestaruuden voitti Valkeakosken Haka.


title: Jalkapallon Mestaruussarjan kausi 1977

text: Haka: Stefan Lindström, Teuvo Vilen, Juha Helin, Risto Salonen, Esko Ranta, Pekka Heikkilä, Jukka Pirinen, Kari Lindholm, Arto Uimonen, Matti Paatelainen, Markku Närvä, Heikki Huoviala, Petri Uimonen. Valmentaja Esko Malm.


title: Jalkapallon Mestaruussarjan kausi 1977

text: "Euroopan Cup:"


title: Jalkapallon Mestaruussarjan kausi 1977

text: "UEFA Cup:"


title: Robin Lehner

text: Robin Lehner (s. 24. heinäkuuta 1991 Göteborg, Ruotsi) on ruotsalainen jääkiekkoilija, pelipaikaltaan maalivahti. Hän edustaa NHL-seura New York Islandersin organisaatiota. Isokokoisen Lehnerin vahvuuksiin kuuluu ketteryys, peittävyys ja poikittaisliikkeet.


title: Robin Lehner

text: Lehner on Mölndal IF:n kasvatti. Kaudella 2007–2008 hän pelasi Frölunda HC:n juniorijoukkueessa. Hänellä oli sarjan vähiten päästettyjä maaleja keskiarvossa ja hän voitti myös torjuntaprosentin. Hän pelasi juniorijoukkueessa vielä seuraavalla kaudella. Ottawa Senators varasi Lehnerin toisella kierroksella 46. pelaajana .


title: Robin Lehner

text: Kaudeksi 2009–2010 Lehner siirtyi Pohjois-Amerikkaan OHL-junioriliigaan Sault Ste. Marie Greyhoundsin riveihin. Hän toimi joukkueensa ykkösmaalivahtina ja pelasi myös sarjan tähdistöottelussa. Hän pelasi kauden aikana myös yhden ottelun AHL:ssä Binghamton Senatorsin riveissä. Maaliskuussa 2010 Lehner teki kolmivuotisen tulokassopimuksen Ottawa Senatorsin kanssa. Hän aloitti kauden AHL:n puolella, mutta debytoi NHL:ssä pelaamalla neljä minuuttia lokakuussa 2010 Montreal Canadiensia vastaan. Hänestä tuli samalla 19-vuotiaana nuorin ruotsalaismaalivahti NHL:ssä.


title: In the Cinema

text: In the Cinema on helsinkiläisen rockyhtye Silent Screamin esikoisalbumi, joka julkaistiin vuonna 2010. Albumin kappaleesta "In the Cinema" on tehty myös musiikkivideo.


title: Björn Weckman

text: Björn Albert Oscar Weckman (5. kesäkuuta 1896 – 1978) oli Ab Uleå Oy:n toimitusjohtaja, varakonsuli, insinööri ja majuri.


title: Björn Weckman

text: Weckman pääsi ylioppilaaksi 1915 ja valmistui insinööriksi 1919. Hän toimi Kajaanin Puutavara Oy:n sahausosaston päällikkönä 1925–1925, Ab Uleå Oy:n isännöitsijänä 1926–1927 ja toimitusjohtajana vuoteen 1936 saakka. Oulu Oy:ssä Weckman oli puutavaraosaston isännöitsijänä vuoteen 1939 ja toimitusjohtajana 1945–1946, jolloin siirtyi Kymin Osakeyhtiön Hallan tehtaan toimitusjohtajaksi. Hän oli jäsenenä Oulu Oy:n hallintoneuvostossa ja Kajaani Oy:n johtokunnassa vuodesta 1937.


title: Björn Weckman

text: Weckman oli naimisissa (25.9.1925) Evo Mannerheim-Weckmanin kanssa. Evo Mannerheim-Weckman (1903–1984) oli Johan Mannerheimin (1868–1934) tytär. Weckmanin vanhemmat olivat eversti, toimitusjohtaja Johan Reinhold Weckman ja Elin Johanna Snellman (1869–1956). Elin Snellman oli Albert Oskar Snellmanin (1844–1894) tytär.


title: Björn Weckman

text: Björn Weckmanin ja Eva Mannerheim-Weckmanin poika on vuonna 1926 syntynyt oululainen varatuomari Björn-Johan Weckman. Hän oli marsalkka Mannerheimin kummipoika ja teki elämäntyönsä Oulu Osakeyhtiössä.


title: East Hamin metroasema

text: East Ham on Lontoon metron Hammersmith & City Linen ja District Linen asema. Se sijaitsee East Hamin kaupunginosassa Newhamin alueella Itä-Lontoossa.


title: East Hamin metroasema

text: East Hamin aseman avasi London, Tilbury and Southend Railway (LTSR) vuonna 1858. District Line alkoi liikennöidä asemalle vuonna 1902, ja linja sähköistettiin kolme vuotta myöhemmin. Tällöin East Hamin asema oli linjan viimeinen sähköistetty asema ja kauemmas matkustavien tuli vaihtaa asemalla höyryjuniin. Sähköistystä jatkettiin Barkingin metroasemalle asti vuonna 1908. Metropolitan Linen liikennöinti East Hamiin alkoi vuonna 1938. Vuonna 1988 Metropolitan Linen liikennöinti rataosuudella päättyi ja se korvattiin Hammersmith & City Linellä.


title: Savitaipaleen vaakuna

text: Savitaipaleen vaakuna on Savitaipaleen kunnan tunnus. Vaakunan aiheen vallikoro viittaa Savitaipaleen rajapitäjän asemaan vuonna 1743 solmitun Turun rauhan ja 1812 suoritetun rajatarkistuksen välisenä aikana. Aiheessa kuvattu sorkka-aura oli vanhaa seudulla käytettyä tyyppiä.


title: Savitaipaleen vaakuna

text: Vaakunan selitys kuuluu ”mustassa kentässä sorkka-aura ja sen yläpuolella vallikoroinen lakio, kaikki kultaa.” Vaakunan ovat suunnitellut Viljo Savikurki, ja Savitaipaleen kunnanvaltuusto hyväksyi sen kokouksessaan 2. tammikuuta 1953. Sisäasiainministeriö vahvisti vaakunan käyttöön 3. maaliskuuta samana vuonna.


title: Valkeakosken ammattiopisto

text: Valkeakosken ammattiopisto (VAAO) on toisen asteen ammattikoulu. Se sijaitsee Valkeakosken pohjoispuolella ja on osa "Valkeakoski Campusta". Koulussa opiskelee vuosittain noin 1 400 oppilasta. Koko campus-alueella (Valkeakosken ammattiopisto, Tietotien lukio sekä Hämeen ammattikorkeakoulu) opiskelee yhteensä lähelle 2 000 oppilasta.


title: Valkeakosken ammattiopisto

text: Lukukaudella 2017–2018 oppilaitoksessa on mahdollisuus opiskella seuraavia ammattikoulutusohjelmia:


title: Valkeakosken ammattiopisto

text: Merkonomi, kansainvälisen kaupan merkonomi, datanomi, koneenasentaja, koneistaja, automaatioasentaja, sähköasentaja, talonrakentaja, putkiasentaja, kiinteistönhoitaja, prosessinhoitaja, maalari, ajoneuvoasentaja, pienkonekorjaaja, parturi-kampaaja, kosmetologi, kokki sekä lähihoitaja


title: Valkeakosken ammattiopisto

text: Koulussa opiskelee valkeakoskelaisten nuorten lisäksi hyvin paljon oppilaita lähikunnista, kuten Tampereelta, Lempäälästä, Akaasta ja Pälkäneeltä. Kulkuyhteydet koululle ovat hyvät myös ulkopaikkakuntalaisille. Valkeakosken Liikenne Oy mahdollistaa bussilla kulkemisen kauempaakin tuleville.


title: Valkeakosken ammattiopisto

text: VAAOn rehtorina toimii Raimo Alarova.


title: 1. kaupunginosa (Valkeakoski)

text: 1. kaupunginosa on Valkeakosken keskustassa sijaitseva kaupunginosa. Se sisältää lähinnä Tietolan koulun alueen sekä Tervasaaren. Myös Myllysaari kuuluu 1. kaupunginosaan.


title: 1. kaupunginosa (Valkeakoski)

text: 1. kaupunginosa rajoittuu etelässä Vanajaveteen, lännessä Lotilaan ja rautatiehen sekä itärintamaltaan Lempääläntiehen ja Valtakatuun. Kauppakeskus Koskikara kuuluu 1. kaupunginosaan.


title: Jolyon Palmer

text: Jolyon Carlyle Palmer (s. 20. tammikuuta 1991 Horsham, Englanti, Yhdistynyt kuningaskunta) on brittiläinen rata-autoilija.


title: Jolyon Palmer

text: Vuonna 2014 Palmer voitti GP2-sarjan mestaruuden. Hänen isänsä on entinen Formula 1 -kuljettaja Jonathan Palmer. Hänen nuorempi veljensä Will Palmer on myös rata-autoilija.


title: Jolyon Palmer

text: Palmer aloitti kilpailemisen MiniMax-autoilla vuonna 2004. Sen jälkeen vuosina 2005–2007 hän ajoi T Cars -mestaruussarjaa. Vuonna 2007 Palmer kilpaili myös Formula Palmer Audi -sarjassa ja oli kaudella 2008 sarjan kolmas. Vuonna 2009 Palmer ajoi myös uutta FIA:n Formula 2 -sarjaa kahdeksassa osakilpailussa. Kaudella 2010 hän jatkoi sarjassa ja sijoittui loppupisteissä toiseksi ajaen viisi voittoa, 10 palkintosijaa ja viisi paalupaikkaa.


title: Jolyon Palmer

text: Palmer siirtyi GP2-sarjaan kaudeksi 2011 Arden-talliin, muttei saavuttanut pisteitä. Hän jatkoi GP2:ssa kaudella 2012 iSport-tallissa. Hän ajoi voittoon Monacon sprinttikisassa. Hän sijoittui lopulta sarjan 11:nneksi kerättyään 78 pistettä. Vuonna 2013 Palmer jatkoi GP2-uraansa Carlin-tallissa. Hän voitti kaksi kilpailua ja ajoi yhden paalupaikan kauden aikana sijoittuen sarjan seitsemänneksi. Vuonna 2014 Palmer vaihtoi jälleen tallia siirtyen DAMS-talliin. Hän onnistui lopulta voittamaan sarjan mestaruuden sarjan sen hetkisen historian suurimmalla pistemäärällä 276, saavuttaen neljä voittoa (Bahrain, Monaco, Monza ja Sotši), kolme paalupaikkaa, kymmenen palkintosijoitusta ja seitsemän kilpailun nopeinta kierrosta.


title: Jolyon Palmer

text: Kaudella Palmer toimi Lotuksen testi- ja varakuljettajana ajaen kauden aikana tallin toista autoa 13:ssa perjantain vapaissa harjoituksissa. Kaudella Palmer nousi tallin kilpakuljettajaksi korvaten Haas-talliin siirtyneen Romain Grosjeanin. F1-debyytissään Australiassa Palmer ajoi 11:nneksi. Bahrainin GP:hen Palmer ei startannut hydrauliikkaongelmien vuoksi. Monacossa Palmer törmäsi seinään kilpailun alkukierroksilla keskeyttäen kilpailun. Hän joutui keskeyttämään kotikilpailunsa. Saksassa Palmer osui ensimmäisellä kierroksella Felipe Massaan, joka joutui myöhemmin keskeyttämään kilpailun. Palmer oli maalissa 19:s. Malesian GP:ssä Palmer ajoi kymmenenneksi saavuttaen kauden ainoan pisteensä.


title: Jolyon Palmer

text: Kaudella Palmer ajoi Singaporen GP:ssä kuudenneksi, joka on hänen tähän astisen uransa paras sijoitus. Palmerin korvasi Yhdysvaltain GP:stä eteenpäin Carlos Sainz. Myöhemmin Renault ilmoitti ettei Palmer aja tallissa kaudella 2018.


title: Jolyon Palmer

text: ‡ – Yhdysvaltain GP:ssä 2015 Palmerin oli tarkoitus ajaa harjoituksissa, mutta ne peruttiin huonon sään takia.


title: Nefatsodoni

text: Nefatsodoni (kauppanimellä Nefadar) on kaksikanavainen markkinoilta poistunut serotoniiniantagonisteihin ja serotoniinin takaisinoton estäjiin kuuluva masennuslääke.


title: Nefatsodoni

text: Kemialliselta rakenteltaan nefatsodoni muistuttaa osittain tratsodonia.


title: Nefatsodoni

text: Kaksikanavaisuus tarkoittaa serotoniinireseptorien ja adrenoreseptorien (noradrenaliini, SNRI) toimintaan liittyvää hoitovaikutusta.


title: Nefatsodoni

text: Niin sanoituista SSRI-lääkkeistä poiketen, nefatsodonin ei pitäisi vaikuttaa latistavasti seksuaalielämään. Sivuvaikutukset ovat samantyyppisiä tratsodonin kanssa.


title: Nefatsodoni

text: Nefatsodoni on saattanut soveltua myös paniikkihäiriön hoitoon.


title: Nefatsodoni

text: Muutaman muun samoihin aikoihin markkinoille tulleen antidepressiivisen lääkeaineen tavoin, nefatsodoni vedettiin pois markkinoilta vuonna 2003. Lääkeaine todettiin myrkylliseksi maksan toiminnalle, eli maksatoksisena. Lääkkeen käyttö oli kuitenkin Suomessa jo tätä ennen vähäistä, sillä lääkettä käytti vain muutama sata potilasta.


title: Joe Theismann

text: Joseph Robert ”Joe” Theismann (s. 9. syyskuuta 1949 New Brunswick, New Jersey) on yhdysvaltalainen amerikkalaisen ja kanadalaisen jalkapallon entinen ammattilaispelaaja. Hän oli pelipaikaltaan pelinrakentaja.


title: Joe Theismann

text: Ennen ammattilaisuraansa Theismann pelasi kaudet 1968–1970 Notre Damen yliopiston amerikkalaisen jalkapallon joukkueessa. Hänen saavutuksiinsa yliopistourheilussa kuuluvat muun muassa Cotton Bowlin voitto tammikuussa 1971 ja sijoittuminen toiseksi äänestyksessä vuoden 1970 Heisman Trophyn, amerikkalaisen jalkapallon parhaan yliopistopelaajan palkinnon, saajasta. Hänet valittiin vuonna 2003, yli kolmekymmentä vuotta yliopistovuosiensa jälkeen, College Football Hall of Fameen.


title: Joe Theismann

text: Theismann sai NFL-varauksen, kun Miami Dolphins varasi hänet numerolla 99 vuoden 1971 NFL:n varaustilaisuuden neljännellä kierroksella. Hän ei kuitenkaan pelannut Dolphinsissa otteluakaan, vaan pelasi kaudet 1971–1973 Toronto Argonautsissa kanadalaisen jalkapallon ammattilaissarja CFL:ssä. Hän pelasi vuonna 1971, ensimmäisellä CFL-kaudellaan, Grey Cupin loppuottelussa ja hänet valittiin kahdesti, vuosina 1971 ja 1973, CFL:n tähdistöotteluun.


title: Joe Theismann

text: Theismann siirtyi vuonna 1974 NFL-seura Washington Redskinsiin, joka hankki hänen NFL-pelaajaoikeutensa Miami Dolphinsilta vaihdossa ensimmäisen kierroksen varausvuoroon. Hän edusti Redskinsiä koko NFL-uransa, 12 kautta, ja kaudesta 1978 alkaen hän pelasi vakituisesti seuran aloittavana pelinrakentajana. Hän oli voittamassa Super Bowlia vuonna 1983 (Super Bowl XVII) ja pelasi loppuottelussa myös seuraavana vuonna (Super Bowl XVIII). Hänet palkittiin kaudella 1982 Maxwell Football Clubin jakamalla NFL:n arvokkaimman pelaajan palkinnolla Bert Bell Awardilla ja kaudella 1983 muun muassa uutistoimisto Associated Pressin (AP) ja Pro Football Writers Associationin (PFWA) jakamilla NFL:n arvokkaimman pelaajan palkinnoilla. Lisäksi hän pelasi kahdesti NFL:n tähdistöottelussa Pro Bowlissa, vuosina 1983 ja 1984, joista jälkimmäisellä kerralla hänet valittiin ottelun arvokkaimmaksi pelaajaksi.


title: Joe Theismann

text:
Theismannin pelaajaura päättyi loukkaantumiseen. New York Giantsin Lawrence Taylorin suorittama taklaus 18. marraskuuta 1985 pelatussa ottelussa johti hänen oikean jalkansa sääri- ja pohjeluun murtumiseen, eikä hän kyennyt tekemään myöhemmin paluuta. Theismann pelasi NFL-urallaan 167 runkosarjaottelua, joista 124 aloituskokoonpanossa, ja hänellä on hallussaan monia Washington Redskinsin seuraennätyksiä syötöissä. Hän on muun muassa eniten syöttöyrityksiä tehnyt (3 602) ja onnistuneita syöttöjä antanut (2 044) pelaaja seuran historiassa. Hänet on nimetty Redskinsin Ring of Fameen.
Pelaajauransa jälkeen Theismann on toiminut urheilukommentaattorina monen eri televisiokanavan amerikkalaisen jalkapallon lähetyksissä, kaudella 1985 ABC:llä, kausina 1986–1987 CBS:llä, kausina 1988–2006 ESPN:llä ja kaudesta 2010 alkaen NFL Networkilla. Hänen ensimmäinen lähetyksensä kommentaattorina oli ABC:n lähetys San Francisco 49ersin ja Miami Dolphinsin välisestä Super Bowl XIX -ottelusta. Hänen kanssaan selostamossa olivat Frank Gifford ja Don Meredith, jolle lähetys oli puolestaan viimeinen urheilukommentaattorina. Hän on myös ollut tekemässä kirjoja, muun muassa kirjan "The Complete Idiot's Guide to Football", toiminut United Football Leaguessa pelaavan Florida Tuskersin pääomistajana ja puheenjohtajana sekä toiminut ravintoloitsijana.


title: Joe Theismann

text: Theismann on ollut vuodesta 1996 naimisissa Robin Smithin kanssa, mitä ennen hän on ollut naimisissa kahdesti. Hänellä on kolme lasta ensimmäisen vaimonsa Shari Brownin kanssa, kaksi poikaa ja tytär.


title: Aaltofunktion romahdus

text: Kvanttimekaniikassa Aaltofunktion romahdus on prosessi, jossa aaltofunktio – alun perin erilaisten ominaistilojen superpositio – näyttää pienentyvän yhdeksi tilaksi vuorovaikutettuaan havaitsijan kanssa.


title: Aaltofunktion romahdus

text:
Esimerkiksi:
Ennen romahdusta:
Romahduksen jälkeen:


title: Universaali aaltofunktio

text: Universaali aaltofunktio on Hugh Everettin väitöskirjassaan "The Theory of the Universal Wave Function" (suom. 'universaalin aaltofunktion teoria') esittelemä kvanttifysiikan termi. Se muodostaa peruskäsitteistön kvanttimekaniikan monimaailmatulkinnasta. Se on saanut osakseen myös uutta tutkimusta. Alkuräjähdyskosmologian alkutiloja selittäessään James Hartle ja Stephen Hawking johtivat erikoisratkaisun Wheeler–DeWitt-yhtälöön.


title: Hawthorne-ilmiö

text: Hawthorne-efekti eli Hawthorne-ilmiö on etenkin sosiologiassa ja sosiaalipsykologiassa (mutta myös kasvatus- ja kehityspsykologiassa) käytetty termi, jolla viitataan sosiaalisista tekijöistä johtuviin muutoksiin ihmisten käyttäytymisessä. Nimitys on peräisin Hawthornen tehtailta, missä tutkittiin työympäristön vaikutusta työntekijöiden tuottavuuteen. Termiä käytti tiettävästi ensimmäistä kertaa French vuonna 1953 julkaistussa kirjassa.


title: Hawthorne-ilmiö

text: Thomas Edisonin johtama National Research Councilin asiantuntijapaneeli tutki vuosina 1924−1927 valaistuksen vaikutusta työntekijöiden tuottavuuteen Hawthornen tehtailla. Tutkijat totesivat työtehon parantuneen silloinkin, kun valaistusta vähennettiin tai se pidettiin samana. Vuosina 1927−1932 taas tutkittiin esimerkiksi taukojen, työnantajan kustantamien lounaiden ja työpäivien tai työviikkojen lyhentämisen vaikutusta releiden kokoamisnopeuteen. Tuottavuuden todettiin paranevan jatkuvasti tutkimuksen aikana, silloinkin, kun työajat ja muut olosuhteet palautettiin ennalleen. Alussa kokoamisnopeus oli 50 ja lopussa 60–70 relettä tunnissa. Myöhemmässä tutkimuksen vaiheessa tutkittiin palkkausjärjestelmän vaikutusta tuottavuuteen, mutta siinä ei saatu yhtä suuria ja yhdenmukaisia tuloksia.


title: Hawthorne-ilmiö

text: Etenkin tunnetuimman relehuoneessa tehdyn tutkimusosion tulokset tulkitaan usein Hawthorne-ilmiöksi, jossa tutkimuksen kohteena olevat henkilöt muuttavat toimintaansa, koska tietävät olevansa tarkkailun kohteena. Toisaalta jotkut tutkijat kuten Stephen Jones kiistävät Hawthorne-ilmiön olemassaolon. Brannigan ja Zwerman taas esittävät, että ”todellinen Hawthorne-ilmiö” oli tehtaiden ihmissuhteissa tapahtunut muutos, jonka mahdollisti uudenlainen tieteellinen johtamistapa.


title: Hawthorne-ilmiö

text: Hawthorne-ilmiö-termi määritellään kirjallisuudessa monella eri tavalla. French kirjoittaa Hawthornen tehtaiden tutkimuksesta:Davisin ja Shackletonin teoksessa on kaksi erilaista määritelmää Hawthorne-ilmiölle:


title: Mies Kaliningradista

text: Mies Kaliningradista ("I nationens intresse") on Jan Guilloun romaani vuodelta 1988. Kirja kertoo loikkaavasta neuvostolaivaston amiraalista, joka hakee turvapaikkaa Ruotsin kautta Yhdysvalloista.


title: Mies Kaliningradista

text: Neuvostolaivaston amiraali on vierailulla Egyptissä, missä hän astelee Ruotsin suurlähetystöön ja anoo turvapaikkaa. Tästä alkaa monivaiheinen matka, jota turvaamaan asetetaan Carl Hamilton.


title: Mies Kaliningradista

text: Osoittaakseen aitoutensa virka-asemansa suhteen amiraali Koskov paljastaa ruotsalaisille tietoja liittyen Neuvostoliiton meripuolustukseen. Käy ilmi, että neuvostoliitolla on spetsnaz-miehitettyjä vedenalaisia asemia Ruotsin merialueella. Asiaa hoitamaan laitetaan jälleen Carl Hamilton.


title: James Hartle

text: James Hartle (s. 20 elokuuta 1939) on yhdysvaltalainen fyysikko. Hän on toiminut fysiikan professorina vuodesta 1966 lähtien Kalifornian yliopistossa, Santa Barbarassa.


title: James Hartle

text: Hartle opiskeli Princetonissa ja väitteli Caltechissa vuonna 1964 nobelisti Murray Gell-Mannin oppilaana.


title: James Hartle

text: Työskennellessään vuonna 1983 Chicagon yliopiston Enrico Fermi Instituutissa hän kehitti Hartle-Hawkingin universumin aaltofunktion yhteistyössä Stephen Hawkingin kanssa. Tämä erikoisratkaisu Wheeler–DeWitt-yhtälöön on tarkoitettu selittämään alkuvaiheen tilat alkuräjähdys-kosmologiassa.


title: James Hartle

text: Hartle sai vuonna 2009 Einstein-palkinnon.


title: Pirkkalan vaakuna

text: Pirkkalan vaakuna on Pirkkalan kunnan tunnus. Vaakunan aiheen turkiskoro viittaa turkiksiin, jotka olivat perusta pirkkalaisten maineeseen ja mahtiin.


title: Pirkkalan vaakuna

text: Vaakunan selitys kuuluu ”kilpi halkoinen ja turkiskorokatkoinen hopea-punainen.” Vaakunan on suunnitellut Gustaf von Numers, ja Pirkkalan kunnanvaltuusto hyväksyi sen kokouksessaan 26. syyskuuta 1951. Sisäasiainministeriö vahvisti vaakunan käyttöön 28. marraskuuta samana vuonna.


title: Mattias Therman

text: Mattias Kristoffer Therman (s. 10. huhtikuuta 1974) on suomalainen liikemies ja rallikuski. Hän on Hartwall-virvoitusjuomayhtiön entisiä omistajia. Vuonna 2008 hänen pääomatulonsa (yli 28 miljoonaa euroa) olivat toiseksi suurimmat Suomessa Per Gösta Viktor Hartwallin kuolinpesän jälkeen.


title: Mattias Therman

text: Therman aloitti ralliuransa kartanlukijana vuonna 2007. Vuonna 2008 hän ajoi Suomen ja Walesin rallissa sijoittuen sijalle 25. Vuonna 2009 hän perusti Team Therminator -tallin ja ajoi sen kuljettajana Suomen rallissa käyttäen Munich Ford -tallin tunnusta ja Ford Focus WRC 08 -autoa sijoittuen sijalle 15. Vuonna 2010 Therman ajoi yhdessä Marcus Grönholmin kanssa Ruotsin ja Suomen ralleissa Stobart Ford -autoilla sijoittuen sijoille 21 ja 24.


title: Sīstān ja Balūchestān

text: Sistan ja Balutšistan () on yksi Iranin 31 provinssista. Se sijaitsee maan kaakkoisosassa rajautuen idässä Pakistaniin, koillisessa Afganistaniin, pohjoisessa Etelä-Khorasanin provinssiin, lännessä Kermānin sekä Hormozgānin provinsseihin ja etelässä Omaninlahteen. Sistan ja Balutšistan on pinta-alaltaan Iranin suurin provinssi (181 785 km, 11,16 % Iranin pinta-alasta)


title: Sīstān ja Balūchestān

text: Provinssin väkiluku oli vuoden 2011 väestönlaskennassa 2 534 327 (3,37% Iranin väsetöstä). Provinssin hallintokaupunki on noin 560 725 asukkaan Zahedan, joka sijaitsee provinssin itäosassa. Vuoden 2013 alkupuolella provinssi oli jaettu paikallishallintoa varten 18 aliprovinssiin eli šahrestaniin.


title: Sīstān ja Balūchestān

text: Sistan ja Balutšistan on Iranin alikehittynein ja köyhin provinssi, ja se sijaitsee yhdellä maan kuivimmista alueista. Iranin hallitus on yrittänyt parantaa alueen tilannetta esimerkiksi uusilla taloussuunnitelmilla.


title: Luettelo televisiosarjan Vampyyripäiväkirjat tapahtumapaikoista

text: Tämä artikkeli kertoo Vampyyripäiväkirjat televisiosarjassa esiintyvistä kuvitteellisista paikoista.


text: Mystic Falls on kuvitteellinen pikkukaupunki Virginiassa, jonne televisiosarjan "Vampyyripäiväkirjat" tapahtumat sijoittuvat. Saman nimisessä kirjasarjassa kaupunki esiintyy nimellä "Fell's Church".


text: Mystic Fallsin löysivät perustaja perheet 1860-luvulla. Kaupungilla on myös suuri historia vampyyreita koskien ja pääasiassa vain perustajien neuvoston jäsenet tietävät niiden olemassaolosta. Perustajien neuvoston jäsenet ovat alkuperäisten kaupungin perustajien jälkeläisiä, jotka juhlivat kaupungin perustamisen vuosipäivää ja suojelevat salaa kaupunkia vampyyreiltä. Mystic Fallsin lähellä sijaitsee kaupunki nimeltä Grove Hill.


text: "Mystic Falls"in ajaton tarina juontaa juurensa aina sisällissotaan saakka, erityisesti Willow Creekin taisteluun, jossa pienikokoinen armeija päihitti Braunwarth Millin viholliset.


text: Perustajien ajoista lähtien, Mystic Fallsin yhteisö on ollut elintärkeä Mystic Fallsin selviytymisen kannalta. Kaupungin asukkaat ovatkin omistautuneet pitämään Mystic Fallsin turvallisena, iloisena, vieraanvaraisena sekä elämäntapaa suojelevana kaupunkina.


text: mm."Grove Hill" on kaupunki, jossa Isobel varttui ja jossa Trudie Peterson asui ennen kuin hänet murhattiin. Sekä Isobel että Trudie kävivät "Grove Hill High School"ia ja olivat cheerleadereita. Jennan etsittyä tietoja Elenan adoptiosta, hän löysi nimen Isobel Peterson, Graysonin muistiinpanoista, jonka jälkeen hän löysi internetistä Trudie Petersonin, Isobelin vanhan ystävän. Trudien talo sijaitsee osoitteessa 312 Boulders Ave, jonne Elena lähti etsimään lisää tietoja äidistään. Trudie ei kutsunut Elenaa sisään ja antoi tälle rautayrttiä teen joukossa, lähettäen myöhemmin tekstiviestin Mysteeriselle miehelle. Elenan lähdettyä, mysteerinen mies tappoi Trudien työntämällä tämän rappusista alas.


text: Myös haudan vampyyri Henry asui kaupungissa. Damon ja Alaric löysivät tämän etsiessään Isobelia, luullen Henryn asuntoa tämän asunnoksi.


text: "Breen baari" sijaitsee jossakin Atlantan, Georgian ulkopuolella ja sen omistaa noita nimeltä Bree.


text: Damon vei Elenan Breen baariin jaksossa ""Veren perintö"" pyytääkseen Breeltä apua: Damon halusi tämän kertovan kuinka avata hauta ilman kristallia. Damonin tapettua Bree, baari luultavasti suljettiin.


text: "Duken yliopisto" sijaitsee Durhamissa, Pohjois-Carolinassa. Isobel kävi kyseistä koulua saadakseen selville lisää yliluonnollisista ilmiöistä ollessaan vielä ihminen. Hän tapasi opiskellessaan myös tulevan aviomiehensä, Alaric Saltzmanin. Muutamaa vuotta myöhemmin John Gilbert lähetti vampyyrin nimeltä Damon Isobelin luo, tietämättä että tämä halusi muuttua vampyyriksi.


text: Toisella tuotantokaudella Damon, Alaric ja Elena vierailevat Duken yliopistossa nähdäkseen Isobelin tutkimuksen ihmissusista. Isobelin tutkimuksista löytyi myös "Petrova" nimiseksi tituleerattu kirja, jonka Damon antoi Elenalle tietäen Katherinen oikean nimen olevan Katerina Petrova.


text: "The Falls" oli vesiputous Mystic Fallsissa ja on luultavasti nimetty itse kaupungin mukaan. Putouksien sisällä on luolia, Elizabeth Forbesin mainitessa että myös sieltä etsitään vampyyrejä. Putousten yläpuolella on silta, jolla Elena Gilbert ja Stefan Salvatore keskustelivat Duken juhlien aikana.


text: "Fell's Church" on kirkko Mystic Fallsissa, jonka saattoi rakentaa Fellien perhe, luultavasti Honoria Fell. Vuonna 1864 kaupungin vampyyrit teljettiin kirkkoon ja kirkko sytytettiin tulee. Emily Bennett teki kuitenkin Damonin kanssa sopimuksen pelastaakseen kaikki vampyyrit. Molemmat kuitenkin rikkoivat lopulta lupauksensa.


text: Romaaneissa Thomas ja Honoria Fell perustivat kaupungin ja itse kaupunkia kutsuttiin Fell's Church-nimellä. Sarjassa kaupungin nimi on kuitenkin Mystic Falls, jonka perustivat Perustaja perheet.


text: "Fell-varasto" on erittäin suuri Fellin perheen omistama rakennus Mystic Fallsissa. Logan Fell piileskeli varastossa päiväsaikaan, muututtuaan vampyyriksi.


text: Elenan ja Jeremyn vanhemmat ovat haudattu "Mystic Fallsin hautausmaalle". Myös Elenan ja Stefanin ensikohtaaminen sai paikkansa kyseisellä hautausmaalla. Yhdessä kohtaa hautausmaata sijaitsee "Fell's Church"-kirkko sekä hauta. Stefan kertoi Elenalle, että hautausmaan vanhemmassa osassa sijaitsee Salvatorejen hautakammio, jonne myös veljesten isä on haudattu. Hautausmaa rakennettiin vuonna 1792.


text: "Julkinen kirjasto" on ainut Mystic Fallsissa sijaitseva kirjasto, josta Jeremy etsi tietoja Mystic Fallsin vampyyritaustasta esseetään varten. Kirjastossa Jeremy tapasi myös Annan.


text: "Kahvila Richmondissa" sijaitsee Richmondissa, Virginiassa lähellä Mystic Fallsia. Sen ikkunat on tupla-lasitettu ja käsitelty suodattamaan UV-säteily, jotta myös vampyyrit voivat nauttia auringon valosta. Jaksossa ""Katerina"", Rose ja Damon etsivät Slateria kahvilasta, saadakseen yhteyden Klausiin.


text: "Lockwoodien kaivo" sijaitsee Lockwoodien kiinteistössä keskellä metsää ja lähellä kellaria. Ensimmäisen kerran kaivo nähtiin jaksossa ""Plan B"", jolloin Bonnie tiesi kuukiven olevan piilotettu sinne.


text: "Maanalainen kellari" sijaitsee Lockwoodien vanhan kartanon kohdalla metsässä. Mason tuli kellariin jaksossa ""Bad Moon Rising"", Tylerin salaa seuratessa. Kellari on vanha ja pölyinen huone, jossa on ihmissuden aiheuttamia kynsimäjälkiä sekä ketjuja. Myöhemmin Tyler kysyi äidiltään kellarista, mutta Carole kertoi etteivät he puhu siitä sen muistuttaessa vanhoista orja-ajoista.


text: Myöhemmin uima-allasjuhlien aikana Tyler toi Aimeen kellariin Masonin ollessa yhä sen sisällä. Mason kuitenkin pakeni nopeasti. Jaksossa ""Kill Or Be Killed"", sheriffi Forbes kidutti kellarissa Stefania ja Damonia.


text: Mystic Fallsin ”metsä” sijaitsee lähellä hautausmaata. Damon hyökkäsi metsässä ensimmäisen kerran Vickin kimppuun Vickin juhliessa siellä ystäviensä kanssa. Logan Fell ampui Stefania, Duke piti juhlat ja Grams ja Bonnie avasivat haudan metsässä. Neiti Gibbonsin talo sekä Salvatoren kiinteistön rauniot sijaitsevat jossain metsikön lähellä.


text: "Mystic Grill" on ravintola Mystic Fallsissa. Sen on suosittu teinien ajanviettopaikka, myös poikamieshuutokauppa käytiin Grillillä. Ravintolan henkilökuntaa ovat muun muassa Robert (omistaja), Vicki Donovan, Ben McKittrick sekä Matt Donovan.


text: "Mystic Falls High School" on julkinen highschool Mystic Fallsissa, Virginiassa ja suurin osa sarjan nuorista käy sitä. Koulun tunnusvärit ovat punainen ja musta ja sen maskotti on susi. Koulun jalkapallojoukkuetta valmensi jo edesmennyt historianopettaja William Tanner. Koulun entisiä oppilaita ovat muun muassa Jenna Sommers, Kelly Donovan, Logan Fell, Elizabeth Forbes, Mason Lockwood, Ben McKittrick, Duke, Miranda Sommers Gilbert. Koulun opettajakuntaan tiedetään kuuluvan Alaric Saltzman (historia), rouva Clarke (sihteeri) sekä rouva Halpern (trigonometria).


text: "Mystic Fallsin paikallissairaala" on paikka jonne loukkaantuneet kaupunkilaiset menevät. Sairaalassa voi myös lahjoittaa verta.


text: Damonin hyökättyä Vicki Donovanin kimppuun, tämä oli yksi ensimmäisistä hahmoista, joiden nähtiin joutuneen Mystic Fallsin sairaalaan. Amber Bradley joutui sairaalaan Stefanin hyökättyä tämän kimppuun Miss Mystic Falls -kauneuskilpailun aikana ja Caroline Tylerin ajettua kolarin. Toisella tuotantokaudella muun muassa John Gilbert joutui sairaalaan Katherinen puukotettua tätä.


text: "Pearlin apoteekki" on entinen lääke- ja yrttipuoti, jonka Pearl omisti vuonna 1864. Kun vampyyrit lukittiin hautaan, Gilbertien perhe osti liiketilan ja vuosia myöhemmin Grayson Gilbert muutti tilat lääkärin vastaanotoksi. Graysonin kuoltua tiloista tuli vain toimisto. Vuonna 2010 Jenna tapasi Pearlin ja suunnitteli vuokraavansa tilat hänelle. Myöhemmin Perustajien neuvoston jäsenet tapasivat rakennuksessa keskustellakseen Laitteen käytöstä ja John Gilbert aktivoikin Laitteen siellä.


text: Mystic Fallsin "perustajien kartanossa" perustaja perheet ja muut kaupungin asukkaat juhlivat Perustajien päivän alkajaisjuhlaa sekä Miss Mystic Fallsin valintaa. Rakennuksessa on runsaasti maalauksia sekä muita historiallisia esineitä.


text: Kartanossa vietetään muun muassa seuraavia tilaisuuksia;


text: "Poliisiasema" sijaitsee Mystic Fallsissa ja sitä johtaa sheriffi Elizabeth Forbes, joka on myös Perustajien neuvoston jäsen. Vuonna 2009 kaupunkilaisia koetteli useat vampyyrien aiheuttamat hyökkäykset, vaikka luultiin ettei vampyyrejä enää kaupungissa asu. Pitääkseen totuuden salassa, sheriffi Forbes sai paikallisen uutistoimittajan ja Perustajien neuvoston jäsenen, Logan Fellin raportoimaan hyökkäyksistä eläinten tekosina. Vicki Donovanin kadottua, sheriffi Forbes kutsui Matt Donovanin, Jeremy ja Elena Gilbertin sekä Stefan Salvatoren poliisiasemalle kuulusteltavaksi.


text: Mystic Fallsin "tori" sijaitsee vastapäätä Mystic Grilliä, sekä lähellä poliisiasemaa kuten kellotornin sijainnista voidaan päätellä. Gilbertien koti sijaitsee myös melko lähellä. Perustajien päivän juhlallisuudet ja komeetan yön festivaalit pidetään myös torilla.


text: "Vampyyrien hauta" on hauta Fell's Churchin raunioiden alla. Hauta kätki sisälleen 26 vampyyriä viimeisten 145 vuoden ajan, kunnes Damon vapautti kaikki löytääkseen Katherinen. Mystic Fallsin perustajat ja kaupungin väki poltti kirkon, mutta Emily Bennett pelasti vampyyrit loitsimalla taian kristalliin. Kun hauta avattiin, vampyyrit olivat muumioituneet eivätkä pystyneet liikkumaan ollessaan veren puutteessa.


text: Katherine onnistui pakenemaan haudasta ennen paloa, manipuloimalla yhden vartijoista päästämään hänet pois. Muut vampyyrit jäivät loukkuun vuodesta 1864 vuoteen 2010, jolloin Anna ja Damon avasivat haudan löytääkseen rakkaimpansa: Annan äidin sekä Katherinen. Bonnien ja tämän isoäidin avulla hauta saatiinkin auki, mutta kaksikko ei kertonut lumonneensa haudan siten, että vampyyrit eivät pääse sieltä pois. Lopulta loitsu saadaan purettua ja Damon, Stefan sekä lopulta kaikki muutkin haudan vampyyrit pääsevät sieltä pakenemaan.


text: Toisella tuotantokaudella, jaksossa ”Masquerade”, Damon lukitsi Bonnien avulla Katherinen hautaan. Myöhemmin myös Stefan joutui haudan vangiksi pelastaessaan Jeremyn Katherinen armoilta.


text: "Wickery Bridge" on silta, josta Elena äitinsä ja isänsä kanssa suistuivat veteen ja jossa sekä Elenan äiti ja isä kuolivat. Stefan kuuli onnettomuuden ja yritti auttaa ensin tri Gilbertia, joka kuitenkin vaati pelastamaan ensin Elenan. Stefanin palatessa veteen pelastettuaan Elenan, molemmat tämän vanhemmat olivat jo kuolleet. Elena paljasti Stefanille vanhempiensa olleen liikenteessä kyseisenä yönä siksi koska hän itse oli karannut ystäviensä luo juhlimaan. Onnettomuus tapahtui 23. toukokuuta 2009 ja John Gilbert kertoi Jeremylle, ettei heidän vanhempiensa kuolemaan liittynyt mitään paranormaalia.


text: Jenna Sommers kertoo Frederickille Salvatorejen täysihoitolan sijaitsevan lähellä Wickery Bridgeä.


text: "Annan ja Benin hotellihuone" on huone hotellissa, jossa vampyyrit Anna sekä Ben asuivat. Myöhemmin vampyyri nimeltä Noah saattoi asua samassa huoneessa. Ensimmäisellä tuotantokaudella parivaljakko kidnappasi Elenan ja Bonnien ja pitivät heitä panttivankeina huoneessa.


text: "Donovanien koti" sijaitsee Mystic Fallsissa, osoitteessa 749 Birch Street. Tällä hetkellä talossa asuu vain Matt, Vickin kuoltua ja heidän äitinsä, Kellyn lähdettyä Virginia Beachille asumaan poikaystävänsä luo.


text: "Forbesien koti" on talo, jossa Caroline Forbes asuu äitinsä sheriffi Forbesin kanssa. Tiedetään, ettei sheriffi vietä paljoa aikaa kotonaan, pääasiassa työhönsä liittyvistä syistä. Sarjassa on näytetty pääasiassa vain Carolinen makuuhuonetta; Caroline ja Damon harrastivat seksiä, Damon puri Carolinea ja Caroline joutui viettämään paljon aikaa sisätiloissa muututtuaan vampyyriksi.


text:
’’Gilbertien koti’’ sijaitsee Mystic Fallsissa. Tällä hetkellä talossa asuvat Elena ja Jeremy Gilbert tätinsä ja laillisen huoltajansa Jenna Sommersin kanssa. Taloon on kutsuttu useita vampyyrejä, muun muassa Stefan, Damon, Vicki, Anna, Noah ja Katherine.
Talossa ei ole kuitenkaan pidetty monia tapahtumia, lukuun ottamatta Jennan pitämiä grillijuhlia syyskuussa 2010. Gilbertien kodin virallinen osoite on 2104 Maple Street.


text: ‘’Lockwoodien kartano’’ on Carol ja Tyler Lockwoodin sekä edesmenneen Richard Lockwoodin koti. Lockwoodit ovat pitäneet kartanossaan useita tilaisuuksia, kartanon ollessa luultavasti Mystic Fallsin suurimpia. Muun muassa Perustajien juhla sekä naamiaiset on pidetty kartanossa.


text: ‘’Martineiden talo’’ sijaitsee jossain päin Mystic Fallsia. Jonas, Luka ja Elijah asuvat tällä hetkellä talossa. Ensimmäisen kerran talo nähdään jaksossa ’’”The Sacrifice”’’.


text: ‘’Neiti Gibbonsin koti’’ on pieni talo kaupungin ulkopuolella lähellä metsää. Haudan vampyyrit oleilivat kyseisessä talossa paettuaan haudasta. Talon omisti Samantha Gibbons ennen kuolemaansa.